GR POST: Στο Καλντερίμι (Νο 77)\nΣτο Καλντερίμι (Νο 77)\nΗ εβδομαδιαία στήλη του Grpost με τα πολιτικά – παραπολιτικά σχόλια, τις Τυπολογίες και το Αθλητικό καλντερίμι.\n@ Το σημερινό «Καλντερίμι» είναι το τελευταίο της περιόδου –καλοκαιρινές διακοπές γαρ- κι έχουμε πολλά να πούμε.\nΠριν πάμε στα καθ’ ημάς, οφείλω να σας πω από καρδιάς ένα πολύ πολύ πολύ μεγάλο ευχαριστώ, επειδή έχετε καταστήσει τις κυριακάτικες «καλντεριμικές μας περιπλανήσεις», μια από τις πλέον αναγνώσιμες στήλες του διαδικτύου, με δεκάδες αναδημοσιεύσεις πάμπολλες «αντιγραφές» και χιλιάδες αναγνώσεις.\nΟφείλω να σας υποσχεθώ ότι από τον Σεπτέμβριο που θα επιστρέψουμε, θα συνεχίσουμε να τσαλαβουτάμε στις αλήθειες που κάποιοι άλλοι απαξιούν ν’ ασχοληθούν ή να δημοσιεύσουν.\nΜε την ίδια σκληρή γλώσσα σε όσους μας κοροϊδεύουν, σε όσους προσκυνούν τον λαϊκισμό, τους ανορθολογισμούς και όσα προσβάλλουν την αισθητική και τη νοημοσύνη μας.\n@ Σας ξαναλέω, ότι το ευχαριστώ είναι λίγο.\nΆλλωστε, γνωρίζετε ότι το grpost, δεν έχει κερδοσκοπικό χαρακτήρα (αντιστεκόμαστε ακόμη, σε προτάσεις και σκέψεις φίλων), εξ ου και η παντελής απουσία διαφημίσεων ή η μετατροπή του σε ειδησεογραφικό ή αρθογραφικό site.\nΓνωρίζετε ότι δεν έχει κομματικές ή άλλες εξαρτήσεις, αλλά αποτελεί μια «παλαβή» φιλελεύθερη και μεταρρυθμιστική φωνή, με άρθρα κι απόψεις, που έχει γίνει το «στέκι» πολλών από εσάς που έχουμε ταυτόσημες απόψεις κι ανησυχίες.\nΓνωρίζετε και κάτι ακόμη.\nΌτι δεν παίξαμε «παιγνίδια», ούτε το χρησιμοποιήσαμε ως «όχημα» οιονδήποτε επιδιώξεων.\n@ Πάμε, τώρα στα καθ’ ημάς…\n@ Την ώρα που η αμφισβήτηση στο πρόσωπό του δείχνει γενικευμένη, ο Βενιζέλος φαίνεται ότι ρίχνει τις τελευταίες του ζαριές για ν’ αποτρέψει τη μοιραία εκπαραθύρωσή του από την ηγεσία του ΠαΣοΚ.\nΜαθαίνω ότι έδωσε το «πράσινο φως» για την αποστολή του πορίσματος των ορκωτών λογιστών για τα οικονομικά του ΠαΣοΚ, στην εισαγγελία.\nΚι ότι ήδη το πόρισμα βρίσκεται στα χέρια της εισαγγελέως Πόπης Νταγιάντα.\n@ Μαθαίνω ότι η έρευνα θα εστιαστεί αναφορικά με το αν έχει υπάρξει ή όχι υπεξαίρεση της κρατικής επιχορήγησης από τα ταμεία του ΠαΣοΚ κι αν έχουν διαπραχθεί φορολογικές απάτες!\nΚι είναι χαρακτηριστικό ότι όσοι ήταν γραμματείς του ΠαΣοΚ (2007 -2010) στην περίοδο του ελέγχου, είναι σήμερα απέναντι στον Βενιζέλο.\nΘέλετε κι ονόματα; Ιδού:\nΡαγκούσης, Αθανασάκης, Ξυνίδης, Καχριμάκης, Ξενογιαννακοπούλου.\n@ Λέγεται ότι ο Γιώργος Παπανδρέου απειλεί θεούς και δαίμονες –δηλαδή τον γνωστό ένα- ενώ οι συνεργάτες του διαβεβαιώνουν ότι δεν έχει κανένα λόγο ν’ ανησυχεί.\nΤο θέμα όμως, είναι ότι η «μαύρη τρύπα» που άφησε είναι 110 εκατομμύρια ευρώ.\nΚι αυτό από μόνο τον εκθέτει.\n@ Θα μου πείτε ότι εδώ έβαλε σ’ ολόκληρη «μαύρη τρύπα» τον τόπο, το ΠαΣοΚ θα γλίτωνε;\nΘυμόσαστε την ιστορία που είχε δει το φως της δημοσιότητος με τον υιό Ζαγορίτη, που πέρασε μια καυτή νύκτα με την Τζούλια Αλεξανδράτου στο Πολεμικό Μουσείο, όταν υπηρετούσε εκεί ως ναύτης;\nΕγώ τη θυμήθηκα όταν έμαθα ότι ο υιός Ζαγορίτης - «Τζέρυ» όπως τον αποκαλούν οι φίλοι του- ανέλαβε χρέη συμβούλου της ευρωβουλευτού Μαρίας Σπυράκη, με μεταγραφή από τον πρώην ευρωβουλευτή και νυν δήμαρχο Γλυφάδας, Γιώργο Παπανικολάου.\nΑναφωνώ για μια ακόμη φορά …«ζήτω η αξιοκρατία που ζει και βασιλεύει στον τόπο μας»…\n@ Αναρωτιέμαι πάντως, για ποιον λόγο άραγε, τόσο ο Παπανικολάου όσο κι η Σπυράκη δεν προσέλαβαν ένα από τα χιλιάδες παιδιά με απίστευτες σπουδές και τίτλους, που είναι άνεργα, αλλά προσέφυγαν στο παιδί του Λευτέρη Ζαγορίτη;\nΤι είπατε; Κομματική καμαρίλα;\nΝτροπή, λέω εγώ!\nΤο λέω φωναχτά.\nΑκούς Μαρία εκεί στις Βρυξέλες;\n@ Αν ο «Τζέρυ» δεν είχε το επίθετο που έχει, θα είχε αυτή τη δουλειά;\nΧαμός με τις απόψεις του προέδρου της Βουλής αναφορικά με το αν οι τέσσερις ή πέντε ή έξι προτάσεις των κομμάτων για τη ΔΕΗ, μπορεί να συναθροίζονται σε μία και να συγκληθεί η ολομέλεια της Βουλής.\nΕγώ ξέρω ότι η κοινή λογική λέει πως από τη στιγμή που οι προτάσεις είναι διαφορετικές μεταξύ τους…είναι …διαφορετικές!\n@ Αλήθεια, τι σημασία έχει αν συμπίπτουν οι προθέσεις εκείνων που καταθέτουν τις προτάσεις για δημοψήφισμα, αφού οι ίδιοι αδυνατούν να συνεννοηθούν μεταξύ τους και να καταθέσουν μια;\nΕπειδή όμως αυτό είναι προσωπική μου σκέψη συμφώνως με τη δική μου λογική, δεν έχω την απαίτηση να ταυτίζεται μ’ αυτή ο πρόεδρας της Βουλής.\nΟ πρόεδρας ξέρει καλύτερα, πόσο μάλλον όταν παίζει μπάλα για πάρτη του.\nΕξ ου και τις απόψεις του δεν τις εκφράζει ως πρόεδρας της Βουλής, αλλά όπως είπε στους δημοσιογράφους, τις εκφράζει «σαν Βαγγέλης»….\n@ Το ερώτημα είναι ποιος μπορεί να πάρει σοβαρά έναν πρόεδρα Βουλής που μιλάει «σαν Βαγγέλης»;\nΚι από την άλλη πλευρά, αν είναι να μιλάει κάποιος «σαν Βαγγέλης», προτιμώ ν’ ακούω τον Βαγγέλη Παπαθανασίου ή τον Βαγγέλη Γερμανό.\nΊσως και τον Βαγγέλη Γυφτοδήμο, τον φίλο μου ή ακόμη ακόμη σε στιγμές μερακλώματος τον Βαγγέλη Περπινιάδη…\n@ Πάντως, δεν είναι λίγοι εκείνοι που ισχυρίζονται ότι ο Βαγγέλης που είναι χρόνια στο κουρμπέτι, έχει «οσμιστεί» εξελίξεις στο εσωκομματικό πεδίο και καλλιεργεί το προφίλ του για το αύριο.\nΟμού μετά του Αβραμόπουλου.\n@ Ακούστε τώρα ένα σενάριο που ακούγεται σε διάφορα πολιτικά γραφεία κι έχει σχέση με την προεδρική εκλογή.\nΠαρασκηνιακά κι ανεξαρτήτως τι ακούγεται με τις επίσημες «κορώνες» διαφόρων βουλευτών και λοιπών πολιτικάντηδων, είναι αρκετοί εκείνοι που δεν θέλουν εκλογές κι είναι πρόθυμοι να ψηφίσουν πρόεδρο.\nΑυτοί, θέτουν ως όρο τη δημιουργία μιας Οικουμενικής κυβέρνησης χωρίς …Σαμαρά!\n@ Κι εδώ αρχίζουν να «παίζουν» τα διάφορα σενάρια που ακούγονται ως φημολογίες.\nΌλα στηρίζονται στο επιχείρημα της πολιτικής σταθερότητας.\nΆλλο έχει ως πρωθυπουργό τον Αβραμόπουλο, άλλο ως πρωθυπουργό τον πρόεδρο της Βουλής, άλλο έχει ως κυρίαρχο τον Βενιζέλο και πάει λέγοντας.\nΜέχρι και τον…Νικολόπουλο έχουν υπουργοποιήσει κάποιοι…\n@ Νωρίς ξεκίνησαν οι εσωκυβερνητικές γκρίνιες για τις επιδόσεις της κυβερνητικής εκπροσώπου.\nΌλο και περισσότεροι ισχυρίζονται ότι όσα λέει και πράττει είναι πρόχειρα τεκμηριωμένα κι έχουν στόχο μόνο ένα συγκεκριμένο ακροατήριο και δη χαμηλής νοημοσύνης.\nΕίναι χαρακτηριστικό ότι προσφάτως υπεραμύνθηκε των κυβερνητικών επιλογών ισχυριζόμενη ότι τα …ίδια γίνονται και στην Κούβα!\n@ Πάμε τώρα σ’ ένα θέμα που το βρήκα στην ιστοσελίδα της «Διαύγειας».\nΑναφέρομαι στους υπαλλήλους που διαθέτει η Βουλή κι αγγίζουν –ζωή νάχουν- τους 1395!\nΚι ύστερα μου λέτε γιατί δεν σας…γράφω.\nΜια ολόκληρη κωμόπολη!\nΜε όλα τα προνόμια, τους 16 μισθούς και πολλά πολλά άλλα.\nΟι μόνιμοι είναι 588, όσοι έχουν συμβάσεις ιδιωτικού δικαίου αορίστου χρόνου είναι 605, οι μετακλητοί είναι 130 κι οι ειδικοί φρουροί 72.\n@ Πλέρωνε, πλέρωνε μαλάκα ελεύθερε επαγγελματία…\nΟι μισθοφόροι –πελάτες πίνουν στην υγειά σου!\n@ Ο γίγαντας Ταμήλος δήλωσε ότι στα νιάτα του ήταν Μ/Λ ΚΚΕ!\nΚι έτσι έδωσε εξηγήσεις για όλα….\n@ Ο Ταμήλος Μ/Λ ΚΚΕ, ο Μπούκουρας ΠαΣοΚ, ο Λοβέρδος σκέτο ΚΚΕ….κι ο Τατούλης ΕΚΚΕ…\nΡε μπας κι ο Λευτέρης Πανταζής ήταν στο Μέγαρο Μουσικής ή στη Λυρική;\n@ Έτσι εν πολλοίς εξηγείται η γνωστή παλινδρομική κίνηση επί του γνωστού οριζοντίου άξονος…\n@ Ο τελάλης σε ποιο ΚΚΕ θήτευσε;\n@ Αυτό το Μ/Λ μπροστά από το ΚΚΕ έχει είναι συντομογραφία της γνωστής και πολυαγαπημένης μου λέξης;\n@ Χαμός γίνεται με τον κροκόδειλο του Ρεθύμνου, αλλά τσιμουδιά δεν βγαίνει για τον δεινόσαυρο των Χανίων…\n@ Λέτε να γίνει επίτροπος ο Κούρκουλας;\nΠαίζει πολύ εσχάτως αυτό το σενάριο.\nΤο οποίο, αν γίνει πράξη, θα βάλει φωτιά στη Νέα Δημοκρατία.\n@ Τώρα που θα εφαρμοστεί και στη Βουλή η ηλεκτρονική ψηφοφορία κινδυνεύει να μείνει χωρίς δουλειά ο αγαπημένος μου τελάλης, κατά κόσμο Ιορδάνης –που ακούει κι όταν τον φωνάζουν σκέτο Δάνη- Τζαμτζής;\n@ Σας έχω κι άλλο δυσάρεστο νέο για τον τελάλη, που καλοκαιριάτικα τρέχει και δεν φτάνει…\nΔεν….φτάνει που με την ηλεκτρονική ψηφοφορία κινδυνεύει να χάσει την τηλεοπτική λεζάντα στις ψηφοφορίες, μαθαίνω ότι εσχάτως δόθηκε «υψηλή» εντολή να κοπεί από τον κατάλογο των συνομιλητών του Καραμανλή στην πλατεία Μαβίλη!\n@ Αυτά παθαίνει όποιος είναι αμετροεπής και χρησιμοποιεί τους άλλους για τις δικές του επιδιώξεις…\n@ Πάντως, ο τελάλης από τότε που ανακάλυψε την πλατεία Κολωνακίου και τα πέριξ αυτής στέκια, όλο και πιο συχνά μαζεύει εκεί συναδέλφους του για να σκεφτούν κι αποφασίσουν που θα βάλουν τα…φισεκλίκια.\nΚυκλοφορούν και φωτογραφίες με μπουκωμένα στόματα…\n@ Έχω την αίσθηση ότι αν κάποιος ρωτούσε τον μπάρμπα Φώτη (τον Κουβέλη εννοώ Σαραντόπουλε κι όχι την αφεντομουτσουνάρα σου) ποιος θα νικήσει, την ώρα που η Γερμανία έριχνε πέντε μπαλάκια στους Βραζιλιάνους στο ημίχρονο, εκείνος θα ψήφιζε «παρών»…\n@ Ξέρετε από ποιον έμαθε τη διαγραφή του από τη ΔΗΜΑΡ ο Γρηγόρης Ψαριανός;\nΑπό έναν ομαδάρχη στην κατασκήνωση που είχε πάει για να δει την κόρη του.\nΣτην είσοδο της κατασκήνωσης ήταν δυο.\nΜόλις ο ένας είδε τον Ψαριανό, ρώτησε τον άλλο:\n- Τον ξέρεις, είναι ο βουλευτής της ΔΗΜΑΡ;\n- Τέως βουλευτής της ΔΗΜΑΡ, απάντησε ο συνάδελφός του.\n- Τι εννοείς, ρώτησε ο Ψαριανός που άκουσε τη στιχομυθία.\n- Μα άκουσα λίγο πριν στο ραδιόφωνο ότι σας διέγραψε ο Κουβέλης…\nΚαλά, πλάκα μας κάνετε, δεν το ξέρετε;\nΚάγκελο ο Γρηγόρης!\n@ Πάντως, όσοι φίλοι μου στην Κουμουνδούρου (ναι ρε σεις, έχω κι εκεί φίλους) ισχυρίζονται ότι «με την κίνηση Τσίπρα για δημοψήφισμα διαλύθηκε η ΔΗΜΑΡ», μάλλον πλανώνται πλάνη οικτρά.\nΈνας ήδη διαλυμένος δεν μπορεί να διαλυθεί.\nΑπλώς τώρα προβάλλονται σε πρώτη προβολή οι «Οικογενειακές ιστορίες»…\nΚι οδηγείται η απομένουσα ΔΗΜΑΡ (οι πολλοί εκ των ψηφοφόρων της έχουν ήδη βρει στέγη στις γνωστές όχθες) στις αγκάλες του ΣΥΡΙΖΑ.\n@ Μέσα σε ένα χρόνο, οι 17 βουλευτές του μπάρμπα Φώτη έχουν γίνει 11, μέλη της Κ.Ε. έχουν παραιτηθεί κι έπονται κι άλλοι…\n@ Μια ενδιαφέρουσα συζήτηση διοργάνωσε στο ξενοδοχείο «Αμαλία» η Άννα Διαμαντοπούλου με θέμα την ελληνική οικονομία, την κρίση, όσα έχουν γίνει κι όσα πρέπει να γίνουν για την αντιμετώπισή της.\nΣτην εκδήλωση, που την «έθαψαν» τα ελληνικά ΜΜΕ, συμμετείχαν σημαντικές προσωπικότητες τόσο του πάλαι ποτέ εκσυγχρονιστικού ΠαΣοΚ, όσο και της τραπεζικής κι επιχειρηματικής αγοράς.\nΔυστυχώς, το έμαθα εκ των υστέρων.\n@ Θέλετε και πρόσωπα που ήταν παρόντα;\nΠρώτος και καλύτερος ο τ. πρωθυπουργός της Ιταλίας Μάριο Μόντι.\nΉταν εκεί κι ο Μιχάλης Χρυσοχοϊδης, η Εύη Χριστοφιλοπούλου, ο Δ. Κούρκουλας, ο Φίλιππος Σαχινίδης, ο Νίκος Χριστοδουλάκης, ο νέος πρόεδρος του ΣΕΒ Θ. Φέσσας κι οι Οδυσσέας Κυριακόπουλος, Α. Παπαγιαννίδης, Δ. Εφραίμογλου, ο Θ. Φιλιππόπουλος, ο Αλέξανδρος Τουρκολιάς κι ο Γ. Παγουλάτος.\n@ Ο Μάριο Μόντι, δέχθηκε πάμπολλες ερωτήσεις κι απάντησε σ’ όλες.\nΜάλιστα διηγήθηκε και περιστατικά για την περίοδο που η Ελλάδα ήταν σχεδόν εκτός ευρώ κι εκείνος είχε αναλάβει τον ρόλο του μεσολαβητή ανάμεσα σε Αθήνα και Βερολίνο.\nΕκείνο που έκανε εντύπωση ήταν τα εύσημα που έδωσε στον Σαμαρά για τα βήματα προόδου της ελληνικής οικονομίας, ισχυριζόμενος ότι το success story της Ελλάδας αλλά και της ευρωζώνης ήταν ότι παρέμεινε η χώρα μας στο ευρώ.\n@ Ουδείς τα έμαθε…\nΘάφτηκαν από τα ΜΜΕ, αφού είχαν άλλα θέματα ν’ ασχοληθούν, όπως το…δημοψήφισμα για τη μικρή ΔΕΗ (άγονη κι ανούσια κουβέντα αφού απαιτούνται 180 βουλευτές για να γίνει) ή η εμφάνιση του κροκόδειλου στο Ρέθυμνο….\nΚι από την άλλη πλευρά, έχω την αίσθηση ότι οργανωτικά όλα κινήθηκαν στη σκιά…\nΕπαναλαμβάνω ότι το έμαθα τυχαία κι εκ των υστέρων.\n@ Πάμε τώρα σ’ ένα άλλο θέμα, που είναι ένα μικρό δείγμα του πόσο μπουρδέλο είναι η δημόσια διοίκηση και πόση προχειρότητα διακρίνει πράξεις κι αποφάσεις κυβερνητικών παραγόντων. Και δη ...εξαπανέκαθεν.\nΩς γνωστό, ο πρώην υπουργός Παιδείας, ο Αρβναιτόπουλος, είχε καταργήσει την αργία της 30ης Ιανουαρίου στα σχολεία.\nΚαι πολύ σωστά, αφού γιορτάζαμε τους τρεις ιεράρχες, οι οποίοι εκτός του ότι ουδείς ήταν Έλληνας, ήταν κι εντόνως ανθέλληνες (λεπτομέρειες στο νέο μου βιβλίο που θα κυκλοφορήσει στις αρχές Οκτωβρίου), ενώ δεν μπορεί, επιτέλους, μια ευρωπαϊκή χώρα να εορτάζει και ν’ ασπάζεται στην Παιδεία της «φωνές» που διδάσκουν τον σκοταδισμό και το μίσος.\n@ Φεύγει ο Αρβανιτόπουλος κι έρχεται ο Λοβέρδος, ο οποίος πριν ζεστάνει την καρέκλα του δηλώνει ότι θα καταργήσει την…κατάργηση του Αρβανιτόπουλου!\nΔεν ξέρει όμως, ότι ο υφυπουργός του (Δερμετζόπουλος), έχει στείλει στο ΦΕΚ (1861) απόφασή του, συμφώνως με την οποία «η θρησκευτική εορτή των Τριών Ιεραρχών δεν αποτελεί ημέρα αργίας»(!) και ότι κατά την ημέρα αυτή οι μαθητές πρωτοβάθμιας και δευτεροβάθμιας εκπαίδευσης θα εκκλησιάζονται και θα μετέχουν και σε άλλες δραστηριότητες σχετικά με την προσφορά των Τριών Ιεραρχών στα γράμματα.\n@ Κι από πού ως πού από τη μια καταργούν την αργία κι από την άλλη επιβάλλουν εκκλησιασμό στους μαθητές και παρακολούθηση δραστηριοτήτων αναφορικά με τον βίο και την πολιτεία των τριών μισελλήνων;\n@ Για να μη με βρίζετε κάποιοι, σας μεταφέρω μόνο ένα απόσπασμα από όσα έχει γράψει ένας εκ των προστατών της ελληνικής Παιδείας, ο εκ…Συρίας Γιοχάναν (μετέπειτα Ιωάννης χρυσόστομος) για τους Έλληνες:\n«Εις τον μακάριον Βαβύλαν και κατά Ελλήνων», (παρ. 11-12, 15, 40)\n@ Πολλά πολλά περισσότερα, όπως σας είπα στο βιβλίο «Οι μύθοι και το παραμύθι», που θα κυκλοφορήσει τον Οκτώβριο.\n@ Το παρασκηνιάκι που θα σας αποκαλύψω τώρα, έχει σημασία μόνο για όσους «διαβάζουν» πίσω από τις γραμμές.\nΚαλός «ρουφιάνος» της στήλης με ενημέρωσε ότι η Φώφη Γεννηματά, στην «επιχείρησή» της να γίνει η νέα ηγέτης του ΠαΣοΚ, εξασφάλισε τη στήριξη της Τάνιας Καραγιάννη (ΑΔΕΔΥ) και του Γ. Καβαθά (προέδρου της Γενικής Συνομοσπονδίας Επαγγελματιών Βιοτεχνών Εμπόρων).\nΦαίνεται ότι ακολουθεί κατά γράμμα όσα είχαν κάνει όλοι σχεδόν οι προκάτοχοι του Βενιζέλου για ν’ αναρριχηθούν στην προεδρική καρέκλα.\nΝα τα έχουν καλά με τους συνδικαλιστές.\n@ Μου λένε ότι μόλις έφυγε ο Κορκίδης από τη Νέα Δημοκρατία επειδή θ’ ανοίγουν τις Κυριακές τα καταστήματα σε κάποιες περιοχές της χώρας, τον πλεύρισε ο πρόεδρος Πάνος για να πολιτευθεί μαζί του.\nΈτσι γίνεται η πολιτική σήμερα.\nΛέει ο συνδικαλιστής στον υπουργό ή την κυβέρνηση:\n- Θα μου κάνεις τη χάρη που ζητάω;\n- Μα…είναι παράλογο, είναι αντιαναπτυξιακό αυτό που θέλεις…\n- Δεν πειράζει, καλή καρδιά, πάω δίπλα….\n@ Έτσι δεν έγινε με τους φαρμακοσυνδικαλιστές;\nΈτσι δεν πήγαν όλοι αυτοί οι κρατικοδίαιτοι των ΔΕΚΟ και του δημοσίου στον ΣΥΡΙΖΑ;\nΈτσι δεν γίνεται το «παιγνίδι» με τους γιατρούς, που εξακολουθούν να τα παίρνουν και να συνταγογραφούν ασυστόλως;\nΈτσι δεν έγινε με τους Βελουχιώτηδες του γάλακτος και του ψωμιού;\nΓαμώ την κοινωνία μου, μέσα…\n@ Η ΑΔΕΔΥ, διαφωνεί οριζοντίως και καθέτως (κατά την πασοκική διάλεκτο) με την αξιολόγηση των δημοσίων υπαλλήλων.\nΓιατί δεν προτείνει οι προαγωγές να γίνονται με talent show στην τηλεόραση;\nΝα γίνει η κωμωδία των αιώνων;\n@ Βούτηξαν τον μεγαλογιατρό με το φακελάκι, αλλά τον άφησαν ελεύθερο με εγγύηση!\nΒούτηξαν κι έναν εφοριακό με φακελάκι 200 ευρώ.\nΔεν μπορεί ο πάσα εις να χαλάει την πιάτσα και να ρίχνει τις τιμές.\nΈλεος πια με τον ανταγωνισμό!\n@ Η Φεβρωνία Πατριανάκου, η βουλευτής της Νέας Δημοκρατίας που σήμερα ορύεται για το άνοιγμα των καταστημάτων τις Κυριακές σε κάποιες περιοχές της Ελλάδας, δεν είναι εκείνη η κυρία που έκανε «μπουρδέλο» το νομό Λακωνίας και κύρια υπεύθυνη που το κόμμα της έχασε τον δήμο Σπάρτης;\n@ Τι σας έχω πει για τον Νικήτα εδώ και τρεις εβδομάδες;\nΌτι γίνεται «επιχείρηση» επαναπατρισμού του στη Νέα Δημοκρατία;\nΟ Κακλαμάνης στην ψηφοφορία για τη «μικρή ΔΕΗ», ψήφισε … «Παρών»!\nΚαι με τον χωροφύλαξ και με τον αστυφύλαξ!\n@ Μου λένε ότι στην προσπάθειά του να φανεί καθαρά η «επιχείρηση» προς πιο μεσαία στρώματα του προέδρου Αλέξη, δεν θ’ αργήσει η ώρα που θ’ ακούσουμε ακόμη και για διαγραφές…\nΚαι δη καλοκαιριάτικα, με την απομάκρυνση κάποιων φωνών που καταθέτουν ακραίες κι «επικίνδυνες» απόψεις, δημιουργώντας συνεχή προβλήματα τόσο στον ενιαίο ΣΥΡΙΖΑ, όσο και στην ηγετική του ομάδα και τις επιδιώξεις της.\n@ Θυμόσαστε που στο προηγούμενο «Καλντερίμι» σας είχα πει ότι κολλητός του επικεφαλής Σταύρου έχει αναλάβει να προσεγγίσει τον στενό συνομιλητή του Σαμαρά και διανοούμενο Δημοσθένη Δαββέτα;\nΟ Δαββέτας πήρε τις γαλάζιες διαβεβαιώσεις….\n@ Τάδε έφη πρόεδρος Αλέξης:\n«Παραλάβατε κράτος και θα παραδώσετε αποικία», είπε απευθυνόμενος στην κυβέρνηση.\nΔεν είπε όμως ότι αν και όταν… «θα παραλάβουμε αποικία και θα παραδώσουμε μπερντέ του Καραγκιόζη»;\n@ Κλείνω την πρώτη ενότητα με τα πολιτικά και παραπολιτικά σχόλια με μια μικρή ειδησούλα που μου ψιθύρισε καλή φίλη που έχει το ελάττωμα να γυρίζει πέριξ του ΣΔΟΕ.\nΜου είπε λοιπόν, ότι τέσσερις πολύ γνωστοί δημοσιογράφοι που έχουν μεγάλη σχέση με το ρεπορτάζ του υπουργείου Άμυνας, έχουν κληθεί να δώσουν εξηγήσεις για τον ξαφνικό πλουτισμό τους, την περίοδο που ο Άκης έδενε κι έλυνε…\nΈνας μάλιστα, ήταν καταγεγραμμένος και στις σημειώσεις του κατάδικου πια πρώην υπουργού, ως λαμβάνων «τόμους»…\nΤι εστί «τόμοι»; Μου λένε για «τούβλα» του εκατομμυρίου!\nΆντε να δούμε τι εστί ..βερίκοκο!\n@ Μαθαίνω ότι το ΚΚΕ βρίσκεται πολύ κοντά στην υλοποίηση της απόφασης που έχει ληφθεί για την αναστολή λειτουργίας της Τυποεκδοτικής.\nΗ επιχείρηση δεν βγαίνει και χρωστάει παντού.\nΔεν μπόρεσε να μπει στο άρθρο 99 του πτωχευτικού κώδικα και….μαύρη είν’ η νύχτα στα βουνά.\n@ Όσοι ενδιαφέρθηκαν για να την αγοράσουν έκαναν πίσω αφού η Τυποεκδοτική χρωστάει στην Εθνική Τράπεζα 10 εκατομμύρια και στην αγορά (κυρίως σε εμπόρους χαρτιού) περισσότερα από 5.\nΤο δε ΚΚΕ, προχωρά στην κίνηση που αρνείται σε όλους τους άλλους επιχειρηματίες.\nΤην αναστολή λειτουργίας της επιχείρησης ή στο οριστικό κλείσιμό της.\n@ Βοά η δημοσιογραφική πιάτσα, ότι τελικά έκλεισε το μεγάλο deal μεταξύ του «Πήγασου» και του ΔΟΛ.\nΗ συγχώνευση των δυο ιστορικών ομίλων λέγεται ότι αποτελεί πλέον θέμα χρόνου, με τη σύμφωνη γνώμη και της Alpha Bank.\nΑυτό είναι το καλό νέο, αφού είναι δεδομένο ότι χωρίς συγχωνεύσεις και παρόμοιες ενέργειες, δεν υπάρχει μέλλον στις επιχειρήσεις.\nΠόσο μάλλον στον χώρο του Τύπου που μαστίζεται από την κρίση και το διαδίκτυο.\n@ Το κακό νέο, είναι ότι μάλλον θύμα της συγχώνευσης θα είναι το ημερήσιο «Έθνος».\nΤο εξίσου κακό νέο είναι ότι τίποτα δεν προδιαγράφει ότι το μέλλον της εκτυπωτικής επιχείρησης «Ίρις», θα είναι ευοίωνο.\nΤα προβλήματα της μονάδας είναι τεράστια, χωρίς να φαίνεται φως στο βάθος του τούνελ.\n@ Χαμός στα media με τον κροκόδειλο, τον Σήφη.\nΜόλις «τελείωσαν» οι καθαρίστριες και το δημοψήφισμα για την ΔΕΗ, «έσκασε» μούρη ο Σήφης.\nΜέχρι κι έκτακτα δελτία έβγαλε κανάλι που αρέσκεται στον λαϊκισμό.\nΜόνο ότι είναι …έργο της Μέρκελ για να ξεχάσουμε την τρόικα που είναι εδώ, δεν μας είπαν κάποιοι.\n@ Τη μυθική ερώτηση, πάντως, την έκανε ο Παπαδάκης προς τον ρεπόρτερ της εκπομπής του:\n«Από εκεί που βρίσκεσαι διακρίνεται αν είναι αγόρι ή κορίτσι;».\nΠαραλίγο να μου φύγει από τα χέρια το φλιτζάνι με τον καφέ….\n@ Είμαι περίεργος για ποιον λόγο ο Παπαδάκης δεν είχε ρωτήσει τον ρεπόρτερ της Eurovision αν διακρίνει από μακριά το φύλλο της Κονσίτας…\n@ Με όσα ακούω στη ΝΕΡΙΤ στις περιγραφές και τις εκπομπές για το Μουντιάλ, αναρωτιέμαι για ποιον λόγο η κυβέρνηση την άνοιξε πάλι…\nΓια να ξαναμαζέψει τις μετριότητες και να ακούμε τον Μανώλη Μαυρομάτη και τον Αλέκο Θεοφιλόπουλο σε ανούσιες κοινοτυπίες;\n@ Πάντως έμαθα κάτι πολύ σημαντικό.\nΆκουσα ότι «οι Γερμανοί είναι πάντα Γερμανοί»!\nΈτσι, έδιωξα οριστικά τις ανησυχίες κι υποψίες μου ότι οι Γερμανοί μπορεί να είναι Παραγουανοί, Μεξικάνοι ή Ισπανοί…\n@ Είδα και τη μεγάλη κωμική σκηνή που ο Γάτας έκανε τεχνική ανάλυση την ώρα που η εικόνα «έτρεχε» κι ο μέγας Βαρούχας του είπε ότι «αυτά που λες δεν έχουν σχέση μ’ αυτά που δείχνεις»…\nΣτην κριτική του παιγνιδιού Ολλανδίας –Κόστα Ρίκα, έμαθα ότι «η επιστήμη νίκησε τη μεταφυσική»!\nΑφού με το ζόρι αποδέχτηκα ότι οι Ολλανδοί είναι επιστήμονες της μπάλας, έψαχνα μετά να βρω τι σχέση έχουν οι Κοσταρικανοί με τη μεταφυσική.\nΈψαξα στο ρόστερ τους για πνεύματα, για διαβόλους, τριβόλους, αγγέλους…\nΜόνο κάτι ανθρωπάκια σκουρόχρωμα έβλεπα.\nΑγριεύτηκα ο φουκαράς κι έκανα δυο τρεις ώρες να κοιμηθώ.\n@ Πέρασαν τόσες ημέρες από την επτάρα των Γερμανών στους Βραζιλιάνους και δεν έχω δει ακόμη ανακοίνωση του ΣΥΡΙΖΑ με την οποία να τους καταγγέλλουν για απληστία εις βάρος των φτωχών λαών….\n@ Το είπε η φίλη μου η Ζωή Αρβανίτη, μετά την επτάρα των Γερμανών στους Βραζιλιάνους:\n«Ο μόνος Γερμανός που δεν έβαλε γκολ ήταν ο Παλαιών Πατρών»….\n@ Δεν ξέρω τι λέτε εσείς και δη οι οπαδοί της Βραζιλίας, αλλά εγώ δεν γνωρίζω ούτε μια πρωταθλήτρια ομάδα (πλην της Παρί με τον Τιάγκο Σίλβα) στα ευρωπαϊκά πρωταθλήματα που να στηρίχτηκε σε παίκτες της εθνικής Βραζιλίας.\nΚι από την άλλη, γνωρίζω ότι η εθνική Γερμανίας στηρίχτηκε στην Μπάγιερν που πέρυσι πήρε το Τσάμπιονς Λιγκ με αντίπαλο στον τελικό την επίσης γερμανική Ντόρτμουντ.\nΑυτή η Γερμανία, δουλεύεται από το 2006 με στόχο το 2014…\n@ Ανησυχητική η στασιμότητα στα μεταγραφικά της Πανάθας στο μπασκετάκι.\nΚι ο όμιλος που κληρώθηκε σκέτη «φωτιά».\n@ Μαθαίνω ότι περιμένουν τον Έι Τζέι Σλότερ και δη ως κοινοτικό.\nΝα σας πω ότι τρελαίνομαι;\nΜαθαίνω και κάτι ακόμη.\nΑφού ο κανονικός Αντετοκούμπο είναι στο ΝΒΑ και είναι και γαυράκος, ψάχνουν να πάρουν τον αδελφό του, τον Θανάση.\n@ Γερμανός κι ο Καπίνο.\nΚοντά στα 500 χιλιάρικα τον χρόνο στην τσέπη τα παλικαράκι από τη Μάιντζ.\nΜπράβο του και καλή τύχη.\n@ Στην Πανάθα υπάρχει ένας πιτσιρικάς που πήγε στην πρώτη ομάδα από τους μικρούς, και είναι λίρα εκατό!\nΝιούμαν τ’ όνομά του.\nΘα έχει το μυαλό για να κάνει τη μεγάλη πορεία που μπορεί;\n@ Να σας πω και κάποια πράγματα για την ιστορία με το βούλευμα που είδε το φως της δημοσιότητος, αναφορικά με την προκαταρκτική έρευνα του αθλητικού εισαγγελέα Αριστείδη Κορέα, στην οποία εμπλέκεται κι ο πρόεδρος του γαύρου.\nΌσα αναφέρει μοιάζουν με καταπέλτη.\nΑρκεί να στοιχειοθετηθούν.\nΩστόσο, «χρήσιμες» κι ενημερωμένες πηγές της εισαγγελίας Πρωτοδικών ισχυρίζονται ότι έως τώρα δεν προκύπτουν στοιχεία που να «δένουν» τις υποθέσεις.\nΗ δε Πολιτεία δια του υφυπουργού Αθλητισμού, δεν παίρνει θέση.\n@ Θα μου πείτε ότι ο Γιάννης Αδριανός δεν παίρνει θέση στα πολύ απλά κι εφήμερα, θα πάρει σ’ ένα τόσο σοβαρό ζήτημα;\nΟχυρώνεται πίσω από την άποψη ότι τι θέμα το χειρίζεται η Δικαιοσύνη.\nΑπλά, να θυμίσω ότι με παρόμοια δεδομένα στην Ιταλία, υποβιβάστηκε ολόκληρη Γιουβέντους….\n@ Θα κλείσω μ’ ένα θέμα που πέρασε στα ψιλά του Τύπου.\nΥπάρχει ένας πιτσιρικάς κολυμβητής, ο 17χρονος Απόστολος Χρήστου του γαύρου, που μέσα σε 24 ώρες κατέρριψε δυο φορές το παγκόσμιο ρεκόρ εφήβων στα 100μ. ύπτιο, στο ευρωπαϊκό πρωτάθλημα εφήβων που γίνεται στην Ολλανδία.\nΣτον ημιτελικό έκανε χρόνο 54,41 και στον τελικό 54,03!\nΔεν τον είδαμε πρωτοσέλιδο, δεν τον είδαμε στους τηλεοπτικούς δέκτες, δεν τον αποθεώσαμε…\n@ Λοιπόν, τέλος!\nΠολλά ευχαριστώ και πάλι για την παρεούλα.\nΝα σας ευχηθώ καλό καλοκαίρι και κατά το δοκούν αποτελεσματικό γέμισμα μπαταριών εν όψει ενός –κατά τα φαινόμενα- δύσκολου χειμώνα.\nΘα είμαστε μαζί με νέο «Καλντερίμι» την πρώτη Κυριακή του Σεπτεμβρίου.\n@ Να προσέχετε όσους αγαπάτε και μη ξεχνάτε ότι οι μεθυσμένοι, τα παιδιά και τα κολάν λένε πάντα την αλήθεια.\nΕιδικά τα τελευταία….\nΚανείς δεν ήξερε την συνήθεια του μεγαλογιατρού;\nΟ Γρηγόρης, ο μπάρμπα Φώτης και τα δυο καρπούζια…\nΠρος έκρηξη με ανεξέλεγκτες συνέπειες…\nΚαταστήματα, αντιδράσεις, ορθολογισμός κι… η φοράδ...\nΔιάψευσέ με κύριε Μάκη μου…\nΤέλος εποχής – τέλος σιωπής – τέλος αδράνειας\nΣτο Καλντερίμι (Νο 76)\nΔημοψήφισμα και για την μονιμότητα στο δημόσιο\nΟι γροθιές του φασισμού και το …ακραίο ΚΚΕ\nΕπιστρατεύστε τους κι απολύστε επιτέλους συνδικαλι...\nΣτο Λαύριο γίνεται χορός για βαθύ ή ρηχό Ποτάμι


Μετά την Αρχιτεκτονική Σχολή που έρχεται οσονούπω και την αναβάθμιση των ΤΕΙ, η Περιφέρεια Δυτικής Μακεδονίας υλοποιεί μια ακόμη προεκλογική δέσμευση του Περιφερειάρχη Θ. Καρυπίδη με την ίδρυση σχολής πιλότων στην Καστοριά. Δείτε το σχετικό δελτίο τύπου της Περιφέρειας. Απόστρατο ...\nΗ ομαδική Έκθεση Φωτογραφίας με θέμα «ΚΑΣΤΟΡΙΑ – ΑΡΧΟΝΤΙΑ\nΆνοιξε χθες το βράδυ τις πύλες της στην Αίθουσα Τέχνης στον Μαρκά, η ομαδική Έκθεση Φωτογραφίας με θέμα «ΚΑΣΤΟΡΙΑ-ΑΡΧΟΝΤΙΑ». Βασικό θέμα της έκθεσης είναι η πόλη της Καστοριάς, πανέμορφα τοπία απ΄ την υπέροχη λίμνη της, αρχοντικά σπίτια της πόλης, ο...\nΑνδρικα ρουχα καστορια\nΑνδρικα ρουχα καστορια - Μπορεί να βρεθεί εδώ. Όλα ψάχνετε.


Κακοπληρωτές… κατ' επάγγελμα ετοιμαστείτε. Έρχεται "μαρκάρισμα". - Tromaktiko.gr\nΚακοπληρωτές… κατ’ επάγγελμα ετοιμαστείτε. Έρχεται “μαρκάρισμα”.\nΠλέον στο εξής ο κλοιός σφίγγει και οι κακοπληρωτές θα αποκαλύπτονται εφόσον έχουν την δυνατότητα να πληρώσουν. Έρχεται από το τέλος Οκτωβρίου με την ενεργοποίηση μιας ακόμα ηλεκτρονικής πλατφόρμας, που θα δίνει την δυνατότητα της αποκάλυψης εισοδημάτων και περιουσιακών στοιχείων.Πώς θα βγουν στην… φόρα οι κακοπληρωτές\nΓια τη δημιουργία της πιέζουν εδώ και πολλούς μήνες δανειστές καθώς και η Ειδική Γραμματεία Διαχείρισης Ιδιωτικού Χρέους. Ήδη έχει ξεκινήσει να ετοιμάζεται και εκτιμάται ότι στο τέλος Οκτώβρη θα είναι έτοιμη να τεθεί σε πλήρη λειτουργία η νέα ηλεκτρονική πλατφόρμα. Ο ΕΝΦΙΑ «λαγός» για γενικευμένη μείωση φόρων το 2020 – Πού θα…


Γερμανικός Τύπος: «Μάχη για την κυριαρχία στη Μεσόγειο»\nΒΡΙΣΚΕΣΤΕ: Αρχική»Ειδήσεις»Γερμανικός Τύπος: «Μάχη για την κυριαρχία στη Μεσόγειο»\nΣτις προκλητικές κινήσεις της Τουρκίας στην Ανατολική Μεσόγειο αναφέρεται η Frankfurter Allgemeine Zeitung, σε δημοσίευμά της με τίτλο «Μάχη για την κυριαρχία στη Μεσόγειο».\n«Για να ενισχύσει τη θέση της η Τουρκία υπέγραψε δύο συμφωνίες με τη Λιβύη. Η δεύτερη οριοθετεί την υφαλοκρηπίδα των δύο κρατών και έτσι η Άγκυρα εγείρει αξιώσεις για τον έλεγχο της θαλάσσιας περιοχής νοτίως της Κρήτης και των Δωδεκανήσων. Όμως Ελλάδα και Κύπρος διεκδικούν και αυτές την περιοχή από την οποία θα περνά μελλοντικά αγωγός προς την Ευρώπη», γράφει η γερμανική εφημερίδα.\n«Στην Τουρκία η συμφωνία χαρακτηρίζεται ως η σημαντικότερη από την ίδρυση του τουρκικού κράτους το 1923 επειδή ματαιώνει τα σχέδια της Ελλάδας, της Κύπρου ή της Αιγύπτου να περιορίσουν την Τουρκία στις ακτές της. H Άγκυρα επιχειρηματολογεί ότι τα ελληνικά νησιά δεν διαθέτουν υφαλοκρηπίδα, αλλά μόνο χωρικά ύδατα, κάτι το οποίο αρνούνται Ελλάδα και Κύπρος.\nΗ Αθήνα κινείται σε διπλωματικό επίπεδο κατά της συμφωνίας Τουρκίας-Λιβύης, ζητώντας την καταδίκη της συμφωνίας από το Συμβούλιο Ασφαλείας του ΟΗΕ. Παράλληλα οι ευρωπαίοι ηγέτες καταδίκασαν σε κοινό ανακοινωθέν τη συμφωνία στη Σύνοδο Κορυφής της Ευρωπαϊκής Ένωσης στις Βρυξέλλες», προσθέτει η Frankfurter Allgemeine Zeitung.\n«Την ώρα που η συμφωνία για τα θαλάσσια σύνορα βοηθά την Τουρκία, η στρατιωτική συμφωνία βοηθά την αναγνωρισμένη διεθνώς κυβέρνηση της Λιβύης του πρωθυπουργού Σαράντζ. Με τη βοήθεια τουρκικών όπλων ο Φαγιέζ αλ Σαράτζ κατάφερε να αντισταθεί στις επιθέσεις του στρατάρχη Χαλίφα Χαφτάρ, τον οποίο στηρίζει στρατιωτικά η Ρωσία. Δεν αποκλείεται η Λιβύη να γίνει σύντομα τόπος αντιπαράθεσης μεταξύ Τουρκίας και Ρωσίας», καταλήγει η γερμανική εφημερίδα.


Ποια αυτοκίνητα αγοράζω με 10.000 ευρώ; | NewsAuto.gr\nΗ ελληνικά αγορά αυτοκινήτου προσφέρει ευκαιρίες και σήμερα, μπορείς κανείς να αποκτήσει ένα καινούργιο αυτοκίνητο, ασφαλές και με την πλέον πρόσφατη τεχνολογία, χωρίς να χρειαστεί να καταβάλει για αυτό μια περιουσία.\nΈτσι λοιπόν, με μια τιμή κοντά στα 10.000 ευρώ προσφέρονται τα φθηνότερα αυτοκίνητα της αγοράς, στα οποία περιλαμβάνονται εκτός από αυτοκίνητα πόλης (μίνι) και δύο μικρά μοντέλα, προτάσσοντας ένα υψηλό Value for Money.\nΠαρακάτω σας παρουσιάζουμε το Top 6 των φθηνότερων μοντέλων της αγοράς.\nΤο πιο φθηνό αυτοκίνητο της ελληνικής αγοράς και το 1 από τα 2 που προσφέρονται σήμερα με τιμή κάτω από τα 10.000 ευρώ, είναι το Aygo μετά και την έκπτωση της αντιπροσωπείας. Ανανεωμένο και αναβαθμισμένο σε πολλά σημεία, το Aygo είναι ένα από τα πιο δημοφιλή μίνι μοντέλα της αγοράς.\nΕξοπλισμός Aygo 1.0 x-Cool: ESP, 6 αερόσακοι, ηχοσύστημα, air condition, φώτα ημέρας LED\nΔείτε περισσότερα για το Toyota Aygo\nCitroen C1: από 9.990 ευρώ\nΤο Citroen C1 είναι το δεύτερο πιο φθηνό αυτοκίνητο της ελληνικής αγοράς. Κοστίζει μετά την έκπτωση της ελληνικής αντιπροσωπείας 9.990 ευρώ και διατηρεί στο ακέραιο τα χαρακτηριστικά ενός ευέλικτου, μοδάτου και μοντέρνου αυτοκινήτου πόλης.\nΤο γαλλικό μίνι ξεχωρίζει αρχικά με το design του και ειδικά, με το ιδιαίτερο εμπρόσθιο τμήμα του που του χαρίζει μια μοναδική προσωπικότητα. Διαθέτει επίσης ένα εσωτερικό με όλα τα… κομφόρ (μεταξύ των οποίων και την απαραίτητη οθόνη αφής για το infotainment), ενώ ο 1.000άρης κινητήρας του (72 PS) ευνοεί την καθημερινή οικονομία κίνησης.\nΕξοπλισμός C1 1.0 Flair: ESP, 6 αερόσακοι, ηχοσύστημα, air condition, κεντρικό κλείδωμα με τηλεχειρισμό\nΔιαβάστε περισσότερα για το Citroen C1\nΣτο εσωτερικό του το Picanto προσφέρει αρκετά καλούς χώρους για 4 ενήλικες και έχει μεγάλο πορτ-μπαγκάζ για την κατηγορία (255 lt.). O 1.000άρης κινητήρας του με τους 67 ίππους δίνει έμφαση στην οικονομία (4.9 lt./100 km), κινώντας σε ρυθμούς λογικούς το μοντέλο της Kia.\nΕξοπλισμός Picanto 1.0 LX Inmotion plus: ESP, 6 αερόσακοι, 2 ηλεκτρικά παράθυρα, ηχοσύστημα με χειριστήρια στο τιμόνι, air condition, κεντρικό κλείδωμα με τηλεχειρισμό\nΔείτε περισσότερα για το Kia Picanto\nΤο Dacia Sandero είναι ένα από τα φθηνότερα μοντέλα της αγοράς και παράλληλα, το φθηνότερο της μικρής κατηγορίας. Το αυτοκίνητο κοστίζει 10.280 ευρώ στην αρχική του έκδοση 1.0 75 hp Life, έχοντας παράλληλα ένα αρκετά ικανοποιητικό με βάση αυτή την τιμή, επίπεδο εξοπλισμού.\nΤο Sandero διακρίνεται για τους πολύ καλούς του χώρους για επιβάτες και αποσκευές (πορτ-μπαγκάζ 320 λίτρων), αλλά και για την άνεση από την ανάρτησή του. Το μοτέρ της αρχικής έκδοσης είναι ο 1.000άρης ατμοσφαιρικός βενζινοκινητήρας των 73 ίππων, που ξεχωρίζει και για την κατανάλωσή του (εργοστασιακή τιμή: 4,9 lt./100 km).\nΕξοπλισμός Sandero 1.0 Life: ESP, 4 αερόσακοι, 2 ηλεκτρικά παράθυρα, ηχοσύστημα με χειριστήρια στο τιμόνι, air condition, κεντρικό κλείδωμα με τηλεχειρισμό\nΔείτε περισσότερα για το Dacia Sandero\nTo Space Star των 10.390 ευρώ μπορεί να συνδυαστεί με τον οικονομικό 1.000άρη βενζινοκινητήρα των 71 ίππων της Mitsubishi, που διαθέτει μέση κατανάλωση 5.2 lt./100 km (κατά WLTP). Το ιαπωνικό μοντέλο ξεχωρίζει με τους πολύ καλούς του χώρους, την άνεση στο δρόμο, αλλά και την αξιοπιστία του.\nΕξοπλισμός Space Star 1.0 Entry: ESP, Hill Start Assist, 6 αερόσακοι, 2 ηλεκτρικά παράθυρα, ηλεκτρικοί καθρέπτες, air condition, κεντρικό κλείδωμα με τηλεχειρισμό\nΣτην αρχική του έκδοση το Twingo συνδυάζεται με το ατμοσφαιρικό μοτέρ 1.0 SCe των 65 ίππων ισχύος και μέσης κατανάλωσης 4.5 lt./100 km. Το Twingo είναι άκρως ευέλικτο στην πόλη (λόγω και της τοποθέτησης του κινητήρα-μετάδοσης πίσω), μοδάτο σε εμφάνιση και με επαρκείς χώρους για 4 επιβάτες.\nΕξοπλισμός Twingo 1.0 Intouch: ESP, Hill Start Assist, 6 αερόσακοι, 2 ηλεκτρικά παράθυρα, ηχοσύστημα με χειριστήρια στο τιμόνι, air condition, κεντρικό κλείδωμα με τηλεχειρισμό, φώτα ημέρας LED\nΔείτε περισσότερα για το Renault Twingo


Το Nou-Pou μίλησε με τον ιδιοκτήτη της μπυραρίας – ορόσημο των νοτίων και αποτίει φόρος τιμής στο μαγαζί που αν έπαιζε μπάλα, θα έπαιρνε σίγουρα το Champions League.\nΟ Κάρολος Λίταινας αποτελεί μία κατηγορία από μόνος του. Πάντα ήταν πρωτοπόρος και οραματιστής και είναι ο άνθρωπος που κρύβεται πίσω απο μερικά από τα πιο θρυλικά μαγαζιά των νοτίων. Το 1991 άνοιξε την πρώτη μπυραρία στην Ελλάδα (την Alpen Stube, θα της αφιέρωσουμε τον χρόνο που της αξίζει σε επόμενο άρθρο, μικροί λάτρεις της μπύρας) ενώ το 1999 άνοιξε την πρώτη μικρή ζυθοποία της Ελλάδας (και υπέρτατη μπυραρία) την Bayern Bierhaus. Για αυτή θα μιλήσουμε σήμερα.\nΑς πάρουμε τα πράγματα από την αρχή, όμως, γιατί έχει τεράστιο ενδιαφέρον ο τρόπος που ο ίδιος παρουσίασε την Bayern στον κόσμο. Όπως μας είπε: “Θυμάμαι μία εβδομάδα πριν ανοίξω, είχα πάρει μία άμαξα και κάποια άλογα από τον Ιππικό Όμιλο, γιατί είμαι και ιππέας υπερπήδησης εμποδίων. Η άμαξα είχε πάνω της ένα βαρέλι και ένα μηχάνημα μπύρας. Εγώ ήμουν ντυμένος Βαυαρός και μοίραζα δωρέαν μπύρα στη Γλυφάδα και πετούσα φειγ βολάν!\nΕπί ημέρες γινόταν αυτό. Θυμάμαι δέναμε τα άλογα έξω από το μαγαζί, την άλλη μέρα το ίδιο δηλαδή βόλτες στους δρόμους με την άμαξα, την μεθεπόμενη το ίδιο και όταν είπαμε ότι πια ανοίγουμε, έγινε πραγματικά το αδιαχωρητο. Δεν το χωράει ο νους σου.”\nΟ ίδιος τα θυμάται όλα με τρομερή λεπτομέρεια σα να έγιναν χθες και όχι χρόνια πριν. Επίσης, η νοσταλγία που διακατέχει τον λόγο του, δείχνει πόση αγάπη και προσωπική δουλειά χρειαζόταν η Bayern, κάτι που μου επιβεβαιώνει “Εννοείται έβαλα πολύ προσωπική δουλειά, δεν αφησα τιποτα στην τύχη, ημουν σε όλα από πάνω. Σκέψου δεν έβαλα ποτέ αρχιτέκτονα, σε κανέναν μαγαζί μου.\nΤο νούμενο ένα μυστικό επιτυχίας για εμένα είναι να είσαι κοντά στον πελάτη. Αυτό που έλεγα πάντα στους σερβιτορους μου, στους σεφ, σε όλο το προσωπικό, είναι το εξής: ένα μαγαζί είναι ένας πύργος από τραπουλόχαρτα. Πολύ δύσκολα το στήνεις, βαζεις 2 πέφτει 1, βάζεις 3 πέφτουν 2, πολυ δύσκολα φτιάχνεται ο πύργος από τραπουλόχαρτα. Σου βγάζει το λάδι να τον φτιάξεις και να καταφέρεις να τον στήσεις. Όταν πια γίνει, είσαι περήφανος. Όλα αυτά, όμως, μπορούν να χαθούν σε μία στιγμή – αρκεί ένα λάθος στη βάση και γκρεμίζεται όλος ο πύργος. Αυτό σημαίνει ότι πάρα πολύ δυσκολα φτιάχνεις ένα μαγαζί αλλά αρκούν λίγα δευτερόλεπτα για να καταστραφεί, αυτή ήταν η φιλοσοφία μου.”\nΤι είναι αυτό που θυμάται πιο έντονα από τις πρώτες ημέρες λειτουργίας της Bayern; “Από την πρώτη πρώτη μέρα, είχαμε τρομερή απήχηση. Η διακόσμηση ήταν πολύ ιδιαίτερη, ζεστό γερμανικό ξύλο, βαρύ. Κάτι που εκείνη την εποχή έλειπε. Τώρα είναι όλα πιο μινιμαλ η τάση στα μαγαζιά είναι αυτή. Εκείνο το μαγαζί, όμως, είχε ένα χαρακτήρα καθαρά Βαυαρέζικο. Τα στοιχεία τα έφερα όλα απο τη Βαυαρια. Τραπέζια, καρέκλες, δε διέφερε σε τίποτα από ένα μαγαζί που ήταν στα 1700 μέτρα υψόμετρο στις Άλπεις. Έμπαινες και είχε την απόλυτη ζεστασιά μέσα. Είχαμε και υπέροχο φαγητό, με βασικό το κότσι που δεν ήταν γνωστό τότε. Είχα έναν καταπλητικό Γερμανό σεφ και μαζί στήσαμε το μενου.”\nΠράγματι, η στιγμή που ερχόταν το φαγητό έχει μείνει αξέχαστη σε όλους τους θαμώνες. Εκπληκτικές ποικιλίες τυριών και αλλαντικών και τυπικές γερμανικές συνταγές. Μόνο στη θέα του σου κοβόταν η ανάσα. Μόλις έπιανες το μαχαίρι να κόψεις την λαχταριστή κρούστα του, η ανάσα επέστρεφε και μαζί όλες οι αισθήσεις. Ήταν το κάτι άλλο.\nΑλλά εννοείται, όπως, σε κάθε μπυραρία που σέβεται τον εαυτό της, ο βασικός λόγος για να έρθει κάποιος ήταν η μπύρα. Οι άνθρωποι του μαγαζιού γνώριζαν από πρώτο χέρι ποια μπύρα να σου προτείνουν, ρωτώντας τα γούστα σου. Άλλωστε ο κατάλογος ήταν τόσο μεγάλος, που δεν γινόταν να αποφασίσεις με τη μια. Ο Κάρολος θυμάται ακόμα: “Εκεί έφτιαχνα και τη δικιά μου μπύρα. Είχα φέρει τα πάντα από τη Γερμανία, ήξερα ζυθοποίηση, είχα θαλάμους, τα πάντα. Τα μόνα που έπαιρνα ήταν ο λυκίσκος, η βύνη και η μαγιά. Τα άλεθα εγώ και έφτιαχνα 4 διαφορετικά είδη μπύρας. Μάλιστα όταν πρωτοπαρουσίασα τη μπύρα βάις, σκέψου δεν την πολύηξερε ο κόσμος. Μου έλεγαν γιατί είναι τόσο θολή, μήπως είναι χαλασμένη.”\nΗ αρχή και το τέλος της Bayern\n“Το μαγαζί άνοιξε το 1999 και το είχα μέχρι το 2012. Τα τέλη 90ς ήταν υπέροχα, δεν θα ξαναγυρίσει αυτή η εποχή, έχει περάσει ανεπιστρεπτή. Ήταν φοβερά χρόνια για όλα τα μαγαζιά, πραγματικά χρυσή εποχή. Τώρα τα πάντα είναι σε…συντήρηση.\nΠοια είναι η κυριότερη διαφορά του σήμερα με το τότε; Πρώτα από όλα το μεσοβδόμαδο. Ο κόσμος έβγαινε καθημερινά και δεν καταλάβαινε τίποτα, ούτε από προβλήματα, ούτε από κρίση. Κυριολεκτικά, κάθε μέρα από Δευτέρα έως Κυριακή, ήταν έξω. Μπορεί για λίγο, μπορεί για μια μπιρίτσα, μπορεί για φαγητό,πάντως κυκλοφορούσε. Δεν έχει σημασία αν έκανε τεράστιους λογαριασμούς, ήθελε όμως να βρεθεί με την παρέα του κάπου. Τώρα είναι ερημιά, δεν ξέρω αν ποτέ θα επανέλθει αυτό το πράγμα. Τα μαγαζιά που λειτουργούν καθημερινά, είναι μετρημένα στα δάχτυλα του ενός χεριού.\nΘέλω να τονίσω ότι το μαγαζί έκλεισε στα φόρτε του, στα πολύ φόρτε του, δεν έπεσε η πελατεία ούτε στιγμή. Φαντάσου μία ημέρα πριν κλείσουμε, το μαγαζί ήταν τίγκα, δε μπορούσες να σταθείς… αλλά έπρεπε να κλείσει, δε μπορώ να δώσω λεπτομέρειες. Κάποιες καταστάσεις με απογοήτευσαν και με ανάγκασαν να κλείσω το μαγαζί το 2012. Υπήρξαν κάποια προσωπικά θέματα και έπρεπε να σταματήσω. Ηταν μία πολύ δύσκολη απόφαση.\nMάλιστα, όχι μόνο δεν υπήρχε ποτέ πτώση αλλά συνεχώς μου ζητούσαν να γίνει franchise. Δεν έδωσα ποτέ το όνομα -ενώ κάποιες εταιρίες ήταν πολύ επιμονες- γιατί είχα δει ότι κάποιοι συνάδελφοι που το τόλμησαν και το έκαναν, καταστράφηκαν σε μία νύχτα και αυτό με απέτρεψε. Αυτοι που έπαιρναν το μαγαζί ναι μεν πλήρωναν τα δικαιώματα αλλά επί της ουσίας δεν ήξεραν πως να τρέχουν ένα μαγαζί. Ειχαμε ένα πολυ καλό όνομα και δεν ήθελα να το καταστρεψω.”\nΆραγε, θυμάται ποιο είναι το πιο συχνό κομπλιμέντο που άκουγε για το μαγαζί; “Μου βάζεις δυσκολα. Ήταν τόσο αγαπητό, άρεσε πάρα πολύ το μαγαζί. Θυμάμαι πως όλοι μου έλεγαν μην αλλάξεις τίποτα, ουτε λάμπα. Μην κάνεις ούτε ανακαίνιση, κράτησε το όπως έιναι. Αυτό είναι το καλύτερο κομπλιμέντο. Μην αλλάξεις ποτέ τιποτα. Το ήθελαν έτσι όπως είναι για αυτό που είναι”.\nΠροβλέπω ότι ο κόσμος προσπαθεί να τον πείσει να ανοίξει και πάλι το μαγαζί και πέφτω μέσα. “Μιχάλη, το τι ακούω στο διαδίκτυο δε λέγεται. ‘Κάρολε πότε θα ανοίξεις ξανά μαγαζί, Κάρολε κάνε κάτι, Κάρολε το ένα, Κάρολε το άλλο’ και πάντα απαντώ, θα δούμε. Είμαι σίγουρος πως αν αύριο ανοίξω ξανά τη Bayern θα συνεχίσω από εκεί που έμεινα. Τώρα,όμως, έχει αλλάξει εντελώς η ζωή μου. Τα καλοκαίρια δουλεύω σαν προπονητης θαλάσσιου σκι στον Πόρο και τον χειμώνα είμαι υπέυθυνος ενός μεγάλου χώρου στην Αθήνα. Είμαι καλά και πολύ ήρεμος”.\nΓια όλους εμάς που ζήσαμε τη Bayern Bierhaus έχουμε απλά να πούμε ένα μεγάλο ευχαριστώ για τις αναμνήσεις.\nΑπό το Champions Club έχει περάσει όλη η Νέα Σμύρνη


Κορονοϊός: 3.215 νέα κρούσματα και 46 θάνατοι το τελευταίο 24ωρο - Notospress.gr\nΚορονοϊός: 3.215 νέα κρούσματα και 46 θάνατοι το τελευταίο 24ωρο\nΕΛΛΑΔΑ. Συνολικά 3.215 νέα κρούσματα του νέου κορoνοϊού ανακοινώθηκαν σήμερα Τρίτη, 9 Μαρτίου, εκ των οποίων τα 21 εντοπίστηκαν κατόπιν ελέγχων στις πύλες εισόδου τις χώρας. Σύμφωνα με την ανακοίνωση, έχουν καταγραφεί 46 ακόμη θάνατοι.\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 3.215, εκ των οποίων 21 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 209.462 (ημερήσια μεταβολή +1.6%), εκ των οποίων 51.7% άνδρες.\nΟι νέοι θάνατοι ασθενών με COVID-19 είναι 46, ενώ από την έναρξη της επιδημίας έχουν καταγραφεί συνολικά 6.843 θάνατοι. Το 95.8% είχε υποκείμενο νόσημα ή/και ηλικία 70 ετών και άνω.Ο αριθμός των ασθενών που νοσηλεύονται διασωληνωμένοι είναι 484 (66.3% άνδρες). Η διάμεση ηλικία τους είναι 67 έτη. To 84.9% έχει\nυποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 1.427 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 390 (ημερήσια μεταβολή +15.73%). Ο μέσος όρος εισαγωγών του επταημέρου είναι 382 ασθενείς.»


2η SOS KIDS ΛΑΜΨΗ – STILIDA NEWS\n2η SOS KIDS ΛΑΜΨΗ\nΔημοσιεύθηκε από stilidanewsστις 22 Μαΐου 2018 στο Υγεία 0 σχόλια\nΛαμία 21/ 5 / 2018\nΔΕΛΤΙΟ ΤΥΠΟΥ ΓΙΑ ΕΘΕΛΟΝΤΕΣ\nO ΠΑΝΕΛΛΗΝΙΟΣ ΣΥΛΛΟΓΟΣ ΦΙΛΩΝ ΠΑΙΔΙΩΝ ΜΕ ΕΙΔΙΚΕΣ ΙΚΑΝΟΤΗΤΕΣ με τον διακριτικό τίτλο «SOS KIDS ΛΑΜΨΗ», βρίσκεται στην ευχάριστη θέση να σας ανακοινώσει μετά από αίτημα μας και την εξέταση του Δ.Σ του Εθνικού Κέντρου Αιμοδοτών, ως υποστηρικτής και υπό την Αιγίδα του Ε.ΚΕ.Α και της Περιφέρειας Στερεάς Ελλάδας, ανέλαβε την Οργάνωση για την 14η Ιουνίου Παγκόσμια ημέρα Εθελοντή Αιμοδότη. Στην εκδήλωση θα παρευρεθεί < Το Χάρισε Ζωή > να εντάξει νέους εθελοντές δότες Μυελού των Οστών.\nΚΑΙ ΑΝΑΖΗΤΑ ΑΜΕΣΑ\n7 ΕΘΕΛΟΝΤΕΣ – Νοσηλεύτριες, η με γνώσεις στο χώρο της υγείας\n4 Εθελοντές που θα απασχοληθούν στο τμήμα διανομής φυλλαδίων.\n3 Νέες για την οργανωτική επιτροπή.\n1 Θέση Γραμματέα για την οργανωτική επιτροπή.\nγια 4ωρη – 6ωρη εθελοντική προσφορά από Πέμπτη 7 – 14 Ιουνίου την ημέρα της Εκδήλωσης.\nΑποστολή βιογραφικού : blood.donation.soskids@gmail.com\nΠληροφορίες για interview 2231 100 341 ΚΙΝ 6942080408\nΝύχτα τρόμου στην Φθιώτιδα: Κοπάδι αγριογούρουνων πετάχτηκαν στο δρόμο 66 views


Αρτοποιείο Μαντζωρογεώργος: Μπισκότα γεμιστά με μαρμελάδα\nΣτο μπολ του μίξερ, κτυπάμε το βούτυρο με τη ζάχαρη να αφρατέψει, προσθέτουμε τα αυγά, το αλάτι και τα αρωματικά (περίπου 10 λεπτά). Χαμηλώνουμε ταχύτητα και προσθέτουμε το κοσκινισμένο αλεύρι σιγά-σιγά. Θα γινει μια μπάλα που θα ξεκολλά από τα τοιχώματα του μπολ.\nΑνοίγουμε τα μπισκότα με την τεχνική που περιέγραψα πιο πάνω. Μην ξεχάσετε να ανοίξετε τρυπούλες, στο κέντρο, στα μισά μπισκότα αν τα κάνετε γεμιστά. Προσπαθείστε να κάνετε ένα μπισκότο τη φορά με την πρώτη προσπάθεια. Τα μπισκότα σε κάθε λαμαρίνα φροντίστε να έχουν ίδιο πάχος ή μέγεθος για να ψήνονται στον ίδιο χρόνο.\nΨήνετε σε προθερμασμένο φούρνο, αέρα στους 160 βαθμούς Κελσίου, στην κάτω σχάρα, μέχρι να ροδίσουν ελαφρά οι άκρες του μπισκότου.\nΤα αφήνουμε σε σχάρα ή σε επίπεδη επιφάνεια να κρυώσουν. Αφού κρυώσουν, απλώνουμε λίγη μαρμελάδα στο κάτω μπισκότο. Το σκεπάζουμε με ένα μπισκότο με τρυπούλα στο κέντρο, το οποίο έχουμε πασπαλίσει με ζάχαρη άχνη, αν θέλουμε. Τα φυλάμε σε κουτί μεταλλικό. Μοσχοβολούν βούτυρο κάθε φορά που θα ανοίγετε το κουτί!\nΑυτά τα μπισκοτάκια είναι εξαιρετική ιδέα για δώρο. Θα σας κάνουν να νιώσετε πολύ περήφανοι για τη δημιουργία σας!\nΑναρτήθηκε από Konmatz στις 10:12 μ.μ.


MotoRiders Club | Life is a book and those who do not travel, read only one page\nΤελευταίες διεθνείς καταχωρήσεις\n5 έτη 10 μήνες πριν\nΞημέρωσε η τελευταία μέρα του ταξιδιού μας εκτός Ελλάδας. Τα τελευταία 90 χιλιόμετρα μέχρι την Ancona, ήταν πολύ λίγα, θεωρώντας τα σαν μια μικρή βόλτα. Ξυπνήσαμε σε πολύ χαλαρούς ρυθμούς και...\nFerrara - Zaccagna (Fermignano) Urbino\nΤρίτη μέρα εντός Ιταλίας, συνεχίζοντας το ταξίδι μας προς την Ancona. Ξύπνησα κατά τις 9πμ, χωρίς να νιώθω ξεκούραστος. Ευτυχώς η συγκεκριμένη μέρα είχε μόνο 185χλμ να διανύσουμε για το επόμενο...\nΞεκινήσαμε σιγά - σιγά το ταξίδι της επιστροφής... Δεν μου αρέσει να το λέω, ούτε να το σκέφτομαι, καθώς όπως συνηθίζω να υποστηρίζω είναι πως "...το ταξίδι συνεχίζεται για αρκετό καιρό, ακόμα...\nBriancon - Route des Grandes Alpes - Pianfei (Cuneo / Italy)\nΤην τελευταία μέρα στην Γαλλία ήταν σχεδιασμένο να πραγματοποιηθεί μια όμορφη διαδρομή προς τον νότο, ακολουθώντας την Route des Grandes Alpes και στην συνέχεια το Route de Bonette. Αρχικά είχαμε...\nΤελευταίες Ελληνικές καταχωρήσεις\nΦωκιανός - Βελανίδια - Κάβος Μαλέας - Γύθειο - Ταίναρο\nΤο καλοκαίρι του 2017 ήταν διαφορετικό από τα προηγούμενα. Σε αντίθεση με αυτό το κάναμε τα τελευταία 12 χρόνια, φέτος οι διάφορες υποχρεώσεις συντέλεσαν ώστε να μην καταφέρουμε να κανονίσουμε ένα...\nΓιώργος, Μανώλης, Στράτος\nΜελισσουργοί - γεφύρι Συγκούνα - γεφύρι Καμπέρ Αγά - γεφύρι Καλογερικό - γεφύρι Κόκορη - Ασπράγγελοι - Βασιλίτσα - Βωβούσα\n7 έτη 2 μήνες πριν\nΞημέρωσε η 2η μέρα του εκδρομικού, κατά το οποίο συνολικά διανύσαμε 1310χλμ. Η συγκεκριμένη μέρα συμπεριλάμβανε μια διαδρομή στην δυτική πλευρά των Τζουμέρκων, στον κεντρικό και δυτικό Ζαγόρι, στην...\nΜανώλης, Στέλιος (ΜotoAdv), Κώστας Π. (ΜotoAdv), Δημοσθένης (ΜotoAdv), Γιώργος Π. (ΜotoAdv)\nΑθήνα - Καρδίτσα - Μουζάκι - Αργιθέα - Βουργαρέλι - Καταρράκτης - Μελισσουργοί\nΟι ημέρες της αργίας του Πάσχα ήταν μια καλή ευκαιρία για εκδρομή. Αρκετό καιρό πριν, είχαν γίνει συζητήσεις με την ομάδα του Motoadv.gr και υπήρξε η πρόταση/πρόσκληση να συμμετάσχω στην όμορφη παρέα...\nΜανώλης, Στέλιος, Κώστας Π, Δημοσθένης, Γιώργος Π.\nΆνω Δολιανά - Πάρνωνας - καταρράκτης Λεπιδίου - Καστάνιτσα - Τσακωνιά - Λιμένας Γέρακα - Μονεμβασιά - Ναύπλιο - Αθήνα\n7 έτη 3 μήνες πριν\nΥποδεχτήκαμε το 2015 με πολύ κρύο και με χιονοπτώσεις σε ολόκληρη σχεδόν την Ελλάδα. Κάτι ο καιρός, κάτι οι υποχρεώσεις, μας ανάγκασαν να περιμένουμε καρτερικά την πρώτη ευκαιρία για να «...\nΜανώλης, Σάκης, Στράτος, Αχιλλέας\nΑναζητήστε διαδρομές, αξιοθέατα και πληροφορίες ανάμεσα σε 33 διαφορετικές χώρες.\nΕίναι κάτοχος -πλέον- ενός Honda Varadero, ενώ προηγούμενες μοτοσικλέτες του ήταν ένα Suzuki Hayabusa, Honda VFR750, TΤ-R, κα. Εκτός από τα ταξίδια, του αρέσουν και οι χωμάτινες διαδρομές και δεν... Περισσότερα ...\nΚάτοχος μοτοσικλέτας Honda Varadero. Πρώτη επαφή με την παρέα του MotoRiders Club έγινε το 2010 και από την αρχή φάνηκε το ταίριασμά του με την φιλοσοφία της υπόλοιπης ομάδας. Από τότε ταξιδεύει σε... Περισσότερα ...\nΚάτοχος μοτοσικλέτας Yamaha FJR 1300. Αποτελεί ένα από τα ιδρυτικά μέλη του MotoRiders Club από το 2002. Από μικρός είχε πάθος με τις μοτοσικλέτες. Στο πέρασμα του χρόνου έχει δοκιμάσει διαφορετικά... Περισσότερα ...\nΚάτοχος μοτοσικλέτας BMW K1300GT. Γνώρισε στην ομάδα του MotoRiders Club την άνοιξη του 2010 και από τότε -παρά την απόστασή που τον χωρίζει από την Αθήνα, που βρίσκονται τα περισσότερα μέλη, δεν... Περισσότερα ...\nΚάτοχος μοτοσικλέτας Kawasaki ZZR-1400. Αποτελεί μέλος του MotoRiders Club από το 2005. Έχει ταξιδέψει σε Ελλάδα και εξωτερικό, ενώ πλέον ζει και εργάζεται στην Βαρκελώνη της Ισπανίας, έχοντας ως... Περισσότερα ...\nΚάτοχος μοτοσικλέτας Honda Varadero. Είναι ένα από τα ιδρυτικά μέλη του MotoRiders Club από το 2002. Η ενασχόλησή με την μοτοσικλέτα προέκυψε -μάλλον- τυχαία σε ηλικία 27 ετών, συμμετέχοντας ως... Περισσότερα ...


10 χρόνια Breaking Bad: Ο δασκαλάκος που έγινε... Scarface! - sport-fm.gr ΘΕΜΑ | sport-fm.gr: ΣΠΟΡ FM 94.6\nΠέμπτη, 17 Ιανουαρίου 2019, 17:55\n10 χρόνια Breaking Bad: Ο δασκαλάκος που έγινε... Scarface!\nΠριν από δέκα χρόνια αρχίζει να προβάλλεται μια σειρά που ούτε ο δημιουργός της δεν περίμενε την επιτυχία της. Το Breaking Bad πλέον κατέχει μια θέση στο πάνθεον και εμείς το αποθεώνουμε!\nΌχι, το Breaking Bad δεν είναι η λατρεμένη μας σειρά. Πολλοί θα αναρωτηθούν «πώς μπορεί κάποιος να γράψει μια... ωδή σε αυτή από την στιγμή που δεν κατέχει στην καρδιά του τη ξεχωριστή αυτή θέση».\nΗ απάντηση είναι εύκολη... Ακόμη κι έτσι, μόνο αν είσαι τρελός δεν γίνεται να μην αναγνωρίσεις το μεγαλείο της και να μην παραδεχθείς ότι το δημιούργημα του Βινς Γκίλιγκαν είναι μια από τις καλύτερες και αρτιότερες σειρές που έχουν προβληθεί ποτέ.\nΑφορμή αποτέλεσε η επέτειος των δέκα ετών από την ημέρα που προβλήθηκε στις ΗΠΑ το πρώτο επεισόδιο της. 20 Ιανουαρίου 2008... Ο Γκίλιγκαν μετά από πολλά προβλήματα θα καταφέρει να δει μια ιδέα που είχε να βγαίνει στη μικρή οθόνη.\nΈχοντας περάσει αρκετά χρόνια γράφοντας για ανεξήγητα φαινόμενα στο “X-Files” ο Βινς Γκίλιγκαν ήθελε να δημιουργήσει κάτι διαφορετικό. «Η τηλεόραση είναι ιστορικά καλή στο να διατηρεί τους χαρακτήρες της σε μια αυτοσυντηρούμενη στάση, ώστε οι σειρές να μπορούν να συνεχιστούν για χρόνια ή ακόμη και για δεκαετίες. Όταν το κατάλαβα αυτό, το επόμενο βήμα που θα μπορούσα να κάνω είναι πώς να δημιουργήσω μια σειρά που η βασική της ιδέα θα ήταν η ολοκληρωτική αλλαγή»...\nΜια μεταμόρφωση του κύριου χαρακτήρα της, και των άλλων που έχουν σχέση μαζί του, θα λέγαμε εμείς... Και στο Breaking Bad αυτό συμβαίνει σε τέτοιο βαθμό που δεν έχει γίνει ποτέ άλλοτε σε καμία άλλη περίπτωση, με τον ίδιο τον Γκίλιγκαν όταν θα κληθεί να μιλήσε για αυτή την αλλαγή του Γουόλτερ Γουάιτ την παρομοιάζει ως μια αλλαγή... του MrChips (σσ. καλοκάγαθος δάσκαλος, κεντρικός χαρακτήρας σε νουβέλα του βρετανού συγγραφέα, Τζέιμς Χίλτον) στον Scarface!\nΟ Γκίλγκαν όμως καταφέρνει και κάτι άλλο από την πρώτη στιγμή. Τι; Να μην τραβήξει η σειρά για... δεκαετίες. Αλλά να έχει ολοκληρωθεί σε ένα εύλογο χρονικό διάστημα. Τόσο, όσο θα μπορέσει και ο κεντρικός της χαρακτήρας να παλεύει τον καρκίνο και να μένει ζωντανός...\nΗ πρόθεσή του ήταν ο κεντρικός χαρακτήρας της σειράς αυτής, να μετατραπεί από ένα καλοκάγαθο άτομο το οποίο φοβάται και τη σκιά του σε έναν αδίστακτο εγκληματία.\nΗ ιδέα του αυτή θα ολοκληρωθεί μια ημέρα όταν θα μιλά με φίλο του σεναριογράφο για το μεγάλο χρονικό διάστημα που έχουν μείνει χωρίς δουλειά και για το τι θα μπορούσαν να κάνουν να βγάλουν και πάλι χρήματα... Στην πλάκα θα ακουσθεί και το παρακάτω: Πώς η εύκολη λύση θα ήταν να αρχίσουν να «μαγειρεύουν» meth σε ένα τροχόσπιτο με το οποίο θα ταξιδεύουν συνεχώς για να μην μπορεί να τους εντοπίσει κάποιος.\nΣας θυμίζει κάτι έτσι... Ναι. Αυτή την στιγμή στο μυαλό του είχε δημιουργήσει το Breaking Bad...\nΤΙ ΕΙΝΑΙ ΤΟ BREAKING BAD\nΚάπου εδώ οφείλουμε να αναφέρουμε και το σενάριο, μια περίληψη της σειράς και για εκείνους, (ενδεχομένως τους λίγους που δεν την έχουν δει ακόμη).\nΟ Γουόλτερ Γουάιτ είναι ένα καθηγητής χημείας με μια τυπική αμερικανική οικογένεια. Θα διαγνωσθεί με καρκίνο στους πνεύμονες και έχοντας μπροστά του συγκεκριμένο χρονικό διάστημα μέχρι να φύγει από τη ζωή θα αναζητήσει τρόπους για να κερδίσει χρήματα και να διασφαλίσει το μέλλον της συζύγου του και κυρίως του γιού του ο οποίος έχει κινητικά προβλήματα.\nΗ λύση που θα βρει θα είναι να αρχίσει να «φτιάχνει» crystal meth. Όμως με μια σημαντική λεπτομέρεια. Ως καθηγητής χημείας δεν θα μπορούσε να μην φτιάξει την «καθαρότερη» και καλύτερή της... έκδοση. Αυτή η λεπτομέρεια θα κάνει το «προϊόν» του περιζήτητο, όπως και εκείνον, στους «κύκλους» των εμπόρων που διακινούν ναρκωτικά στη πόλη.\nΑυτός από τον δασκαλάκο που φτιάχνει meth σε ένα τροχόσπιτο θα μετατραπεί στον αδίστακτο Αϊζενμπεργκ που δεν θα φοβηθεί να τα βάλει με μεγάλους εμπόρους ναρκωτικών, μέχρι να γίνει και αυτός ένας... Για την ακρίβεια «ο ένας»!\nΔίπλα του θα είναι ο Τζέσε Πίνκμαν, ένας μαθητής του, με κακό παρελθόν με τον οποίο θα «δεθεί» και θα δημιουργήσει μια ισχυρή φιλία.\nΌλα αυτά όμως θα μείνουν κρυφά από την οικογένειά του. Και τον αδελφό της γυναίκας του. Αστυνομικός επικεφαλής της δίωξης ναρκωτικών στην πόλη, ο οποίος θα βάλει στόχο ζωής να πιάσει τον Αϊζενμπεργκ, χωρίς βέβαια να γνωρίζει ποιος στην πραγματικότητα είναι αυτός...\nΟ Γκίλιγκαν θα προσπαθήσει να πείσει μια εταιρεία παραγωγής να αναλάβει τη σειρά. Μια προσπάθεια όμως που θα αποδεχθεί πολύ δύσκολη. Άλλοι διότι έβρισκαν ομοιότητες με τη Weeds που προβαλλόταν ήδη, άλλοι διότι θεωρούσαν επικίνδυνη την ενασχόλησή της με τη crystal meth και πως θα έρχονταν αντιμέτωποι με πολλά προβλήματα, και άλλοι διότι δεν έβρισκαν το κάτι διαφορετικό στην ιδέα του Γκίλιγκαν.\nΤελικά το AMC θα πει το μεγάλο «ναι» και θα αρχίσει την μεταφορά της στη μικρή οθόνη. Το κόστος για κάθε επεισόδιο θα ανέλθει στα τρία εκατομμύρια ευρώ, δηλαδή, μεγαλύτερο από το τυπικό κόστος ενός επεισοδίου μιας σειράς της καλωδιακής τηλεόρασης.\nΤο AMC θα ζητήσει εννέα επεισόδια για την πρώτη σεζόν αλλά η μεγάλη απεργία των σεναριογράφων στις ΗΠΑ του 2007-2008 θα έχει ως αποτέλεσμα να κοπούν δύο από αυτά. Αυτή η απεργία θα φέρει και μια αλλαγή στο σενάριο. Θα... χαρίσει τη ζωή στον Πινκμαν, ο οποίος τελικά δεν θα «πεθάνει», όπως είχε αποφασιστεί σε ένα από τα επεισόδια που θα κοπούν και θα παραμείνει στο πλάι του Γουόλτερ Γουάιτ.\nΤο 2011 με το Breaking Bad να έχει ήδη κερδίσει τους πάντες και να προβάλλεται επιτυχημένα για τέσσερις σεζόν, ο Γκίλιγκαν θα αποφασίσει ότι δεν μπορεί να παρατείνει άλλο τον θάνατο του Γουάιτ. Θα ανακοινώσει στους παραγωγούς ότι η πέμπτη σεζόν θα είναι και η τελευταία. Παρά τις πιέσεις δεν θα αποδεχθεί να παρατείνει το τέλος της σειράς, όντας αποφασισμένος αυτή τελειώσει έτσι όπως το είχε φανταστεί, από την πρώτη στιγμή.\nΤο AMC και η Sony Pictures Television θα αρχίσουν τις διαπραγματεύσεις. Ανάμεσα στα θέματα που θα πέσουν στο τραπέζι θα είναι η διάρκεια της τελευταίας σεζόν. Το AMC θα προτείνει να προβληθούν μόνο 6-7 επεισόδια από τα 13 που είχαν αρχικά προβληθεί. Η εταιρεία παραγωγής θα αρνηθεί και τα προβλήματα θα αρχίσουν. Η Sony θα αναζητήσει άλλο «σπίτι» για τη σειρά, μέχρι να μπει στη μέση το Netflix.\nΑναγνωρίζοντας την τεράστια επιτυχία θα θελήσει να φιλοξενήσει στην πλατφόρμα του τις σεζόν που έχουν «παίξει» μέχρι τότε. Αυτό θα φέρει έξτρα χρήματα στο AMC το οποίο στις 14 Αυγούστου 2011 θα αποφασίσει να ανανεώσει τη σειρά για την τελευταία της σεζόν για 16 επεισόδια. Ωστόσο, η συμφωνία θα είναι πως η 5η σεζόν να «σπάσει» σε δύο mid-season. Στις 2 Σεπτεμβρίου 2012 θα προβληθεί το 8ο επεισόδιο και η συνέχεια θα δοθεί στις 11 Αυγούστου 2013.\nΑπό την πρώτη σεζόν η οποία κυμάνθηκε σε κανονικά επίπεδα στην τηλεθέαση, η σειρά θα αρχίσει να ανεβαίνει συνεχώς. Τα θετικά σχόλια και κριτικές θα γίνουν καλύτερα και περισσότερες στη δεύτερη σεζόν. Αντίστοιχα στην τρίτη. Μετά το τέλος όμως τα πάντα θα εκτοξευθούν... Οι κριτικοί θα αρχίσουν να αποθεώνουν τους δημιουργούς και τους ηθοποιούς και το ένα ρεκόρ τηλεθέασης θα αρχίσει να σπάει.\nΤο 1,41 εκατομμύρια άτομα που παρακολούθησαν το πρώτο επεισόδιο της σειράς, θα φτάσουμε στα 2,58 που θα δουν το πρώτο επεισόδιο της 4η σεζόν. Η 5η θα ξεκινήσει με 2,93 εκ. τηλεθεατές, με το τελευταίο να παρακολουθείται από 2,78 εκ. Φυσικά μιλάμε για την πρώτη προβολή των επεισοδίων... Τα νούμερα όμως το 9ου επεισοδίου, δηλαδή, του πρώτου της δεύτερης mid-season θα σαρώσει τα πάντα. Στην πρώτη του προβολή θα το δουν 5.92 εκατομμύρια θεατές και το τελευταίο, το series finale στις 11 Αυγούστου 2013, θα διαλύσει τα πάντα με 10.28 εκ.!\nΣε μέσους όρους τηλεθεατών, η σειρά θα ξεκινήσει με 1,23 εκ. και θα ολοκληρωθεί με 4.32 εκατομμύρια τηλεθεατές.\nΤα βραβεία θα αποδείξουν τα πάντα. Θα κατακτήσει 2 χρυσές σφαίρες ως «καλύτερη σειρά», θα πάρει και άλλα 144 βραβεία μικρότερης σημασίας, ενώ συνολικά θα είναι υποψήφια 225 φορές.\nΗ σειρά θα βρεθεί στις πρώτες τρεις σειρές με την υψηλότερη βαθμολογία στο IMDB ενώ ακόμη και τώρα παραμένει στην 5η θέση.\nΩστόσο, ίσως αυτή η διάκριση που θα κάνει τη μεγαλύτερη εντύπωση θα είναι η κατάκτηση του 10ριου ως βαθμολογία σε ένα της επεισόδιο. Στις 15 Σεπτεμβρίου 2013 θα προβληθεί το Ozymandias, το καλύτερο επεισόδιο της σειράς και σίγουρα ένα από τα καλύτερα στην ιστορία της μικρή οθόνης. Οι τηλεθεατές θα «τρελαθούν» και η βαθμολογία του στο IMDB θα είναι το 10 το οποίο ποτέ μέχρι τότε δεν είχε συμβεί ξανά.\nΤα αφιερώματα για το επεισόδιο αυτό θα δίνουν και θα παίρνουν. Οι κριτικοί θα το αποθεώσουν και όλοι για τις επόμενες ημέρες θα μιλάνε για εκείνο. Η βαθμολογία του παραμένει αρκετά υψηλά στο 9.9, όση και αυτή του τελευταίου επεισοδίου της.\nΦυσικά πολλοί θα έχετε τις ενστάσεις σας για τη βαθμολογία του IMDB και θα έχετε δίκιο σε πολλές περιπτώσεις. Ωστόσο, για το συγκεκριμένο επεισόδιο η βαθμολογία είναι αντιπροσωπευτική.\nΕΠΙΡΡΟΕΣ ΣΤΗΝ ΚΑΘΗΜΕΡΙΝΟΤΗΤΑ\nΥπάρχουν αποδείξεις για την επιρροή της σειράς στην πραγματική ζωή. Πολλοί θα δοκιμάσουν να πετάξουν μια πίτσα στην οροφή του σπιτιού τους, όπως και ο Walter White. Σε τέτοιο σημείο που ο Γκίλιγκαν θα τους παρακαλέσει να σταματήσουν.\nΟι φανατικοί οπαδοί της σειράς θα αποφασίσουν να κηδέψουν τον Γουάιτ. Θα πραγματοποιήσουν κανονική τελετή.\nΠολλοί οπαδοί θα προτείνουν ένα διαφορετικό τέλος από εκείνο που φαινόταν ότι θα έχει η σειρά. Ανάμεσά τους και γνωστοί ηθοποιοί που δεν έκρυψαν το πάθος τους με το BB. Όπως ήταν λογικό, όμως ο Γκίλιγκαν δεν άλλαξε άποψη.\nΓΙΑΤΙ ΤΗΝ ΑΓΑΠΗΣΑΜΕ\nΚαθοριστικό ρόλο σε μια σειρά παίζουν οι χαρακτήρες. Και πώς αυτοί εξελίσσονται ανά επεισόδιο και σεζόν. Σε σχέση πάντα με το σενάριο και πώς αυτό εμβαθύνει στον κάθε χαρακτήρα.\nΈχοντας στην καρδιά μας το dr.House να στρογγυλοκάθεται στο θρόνο του καλύτερο χαρακτήρα σειρά, ο Γουόλτερ Γουάιτ, στο μυαλό μας έρχεται να λάβει μια θέση δίπλα του...\nΟ Γκίλιγκαν καταφέρνει να εξελίσσει τον Γουόλτερ Γουάιτ, όπως γράψαμε και παραπάνω από έναν δειλό άνθρωπάκο, σε έναν αδίστακτο. Που φαίνεται να χάνει τον χαρακτήρα του, να μεταλλάσσεται σε κάτι νέο, αλλά ταυτόχρονα να διατηρεί κάποια στοιχεία και ευαισθησίες αναλλοίωτες, από τα όσα έχουν γίνει. Ωστόσο στο Breaking Bad δεν αλλάζει μόνο ο κεντρικός χαρακτήρας. Μαζί του ο WW συμπαρασύρει και τους άλλους.\nΕάν λοιπόν αγαπάτε τις σειρές στις οποίες ο δημιουργός τους εμβαθύνει στους χαρακτήρες τότε έχετε έναν μεγάλο λόγο.\nΔεν είναι όμως ο μοναδικός λόγος αυτός. Το BB αξίζει και για το σασπένς που έχει σε πολλές περιπτώσεις και αναζητείς συνεχώς στις σειρές, τις εναλλαγές καταστάσεων και τις απροσδόκητες καταστάσεις στις όποιες εμπλέκονται οι πρωταγωνιστές. Σεναριακά δεν έχει κενά, που θα σε αφήσουν με ερωτήματα αναπάντητα.\nΚαι πως να συμβεί αυτό... Βλέπετε ο Γκίλιγκαν έχει συλλάβει μια ιδέα, σεναρίου που από την πρώτη στιγμή ξέρουμε πως θα τελειώσει. Ωστόσο ό,τι συμβαίνει μέχρι το τελευταίο επεισόδιο μας κάνει να βροντοφωνάζουμε ότι αξίζει να το δεις. Αξίζει για να δεις μια κλιμάκωση που έχει η σειρά και «εκτοξεύεται» από τις –κατά πολλούς- απλώς καλές δύο πρώτες σεζόν στις εξαιρετικές 3η και 4η και στην ΜΑΓΙΚΗ τελευταία σεζόν.\nΑξίζει για να αποδώσουμε και πάλι τα εύσημα γιατί ο Γκίλιγκαν όταν δέχθηκε τρομερές πιέσεις από τους παραγωγούς να αλλάξει το σενάριο για μην τελειώσει το BB στην 5η σεζόν εκείνος στύλωσε τα πόδια του γιατί ήθελε να μεταφέρει την αρχική του ιδέα στην οθόνη όπως ακριβώς την είχε συλλάβει στη συζήτηση που είχε με τον φίλο του τον σεναριογράφο όταν ήταν στην αφάνεια μετά το X-Files.


Πανέμορφα ανθισμένα λουλούδια από διάφορες γωνιές του πλανήτη - Thessaloniki Arts and Culture\nΠανέμορφα ανθισμένα λουλούδια από διάφορες γωνιές του πλανήτη\nΗ άνοιξη πάντα μας φτιάχνει τη διάθεση. Όταν όλα γύρω σου είναι ανθισμένα και “χάνεσαι” κυριολεκτικά μέσα στις εκτάσεις από ανθισμένα, χρωματιστά λουλούδια, δε μπορείς παρά να νιώσεις απόλυτη γαλήνη και χαρά.\nΚι αν αυτή τη στιγμή σου είναι δύσκολο να μπορέσεις να έρθεις σε πραγματική επαφή με τη φύση που …οργιάζει, μπορείς να απολαύσεις τη μαγεία της άνοιξης μέσα από τις εικόνες που ακολουθούν και σου παρουσιάζουν τα πιο όμορφα ανοιξιάτικα τοπία, από όλο τον κόσμο!\nHitachi Seaside Park, Ιαπωνία\nΤα λουλούδια nemophila στο παραθαλάσσιο πάρκο Hitachi της Ιαπωνίας βρίσκονται τώρα σε πλήρη άνθιση. Τα μικροσκοπικά μπλε λουλούδια, γνωστά και ως «γαλάζια μάτια», μετατρέπουν τις πλαγιές του πάρκου σε μια εντυπωσιακή γαλάζια θάλασσα, όταν ανθίζουν. Η καλύτερη στιγμή για να δεις τα -περίπου 5,3 εκατομμύρια λουλούδια- είναι από τα μέσα Απριλίου έως τις αρχές Μαΐου. Κι αν αυτή τη στιγμή, δε μπορείς να βρίσκεσαι εκεί… απόλαυσε τα μέσα από την εικονική περιήγηση που προσφέρεται!\nΤο Keukenhof της Ολλανδίας είναι από τους μεγαλύτερους κήπους με άνθη στον κόσμο και διαθέτει περισσότερες από 800 ποικιλίες τουλιπών. Το “μαγεμένο” τοπίο που μπορείς να απολαύσεις κι εδώ, θα σου κόψει την ανάσα!\nAntelope Valley California Poppy Reserve, Η.Π.Α.\nΤα αγριολούλουδα αφθονούν στην Καλιφόρνια, αλλά ένα από τα πιο ξεχωριστά είναι η Eschscholzia californica, δηλαδή η παπαρούνα της Καλιφόρνιας. Όταν η πολιτεία δέχεται άφθονη βροχή το χειμώνα, τα λουλούδια γεμίζουν την περιοχή με έντονα χρυσαφένια άνθη. Το Antelope Valley California Poppy Reserve είναι το καλύτερο μέρος για να δεις περισσότερα από 1.700 στρέμματα λόφων με παπαρούνες. Μπορείς να τα απολαύσεις κι από εδώ!\nCoad Cefn, Ουαλία\nΣχεδόν τα μισά από τα Bluebells του πλανήτη βρίσκονται στο Ηνωμένο Βασίλειο. Από τα τέλη Απριλίου έως τον Μάιο, χιλιάδες από αυτές τις ομορφιές βρίσκονται στο Coed Cefn, μια δασική έκταση στο Brecon Beacons της Ουαλίας. Ο θρύλος της περιοχής λέει πως αν κόψεις ένα από αυτά τα άνθη, θα σε κλέψουν οι νεράιδες του δάσους …\n15 εικόνες αποδεικνύουν πως η κλιματική αλλαγή δεν είναι αστείο\nΟ πλανήτης μας, όντως, κινδυνεύει!\nΔιάσημα θηλυκά που αντιστάθηκαν στις πλαστικές επεμβάσεις …\n13 διαφορετικά είδη κατοικίας σε όλο τον κόσμο (Μέρος 2ο)\nΔες τα επόμενα έξι παράξενα σπίτια που υπάρχουν στον κόσμο …


Συζήτηση με θέμα Σουπιοκοκκαλο Αμμος, που ξεκίνησε από scarface, στο Forum 'Διατροφή Παπαγάλων' του PetBirds, 29 Μαϊ 2008.\nΠαιδια το σουπιοκοκκαλο η κατι αλλο που να κανει την ιδια δουλεια υπαρχει στα pet shop?Και αυτη η αμμος με τα σπασμενα κοχυλια την πουλανε η την φτιαχνουμε?Επισης μου εδωσαν κατι που μου ειπαν οτι ειναι βιταμηνες και οτι πρεπει να το βαζω μεσα στην αυγοθηκη.Μετα οταν διαβασα εγω ελεγε οτι ειναι αυγοτροφη ειναι το ιδιο?Εβαλα λιγο αλλα ουτε που το ακουμπησε.\nΚαι τα 2 προϊόντα που αναφέρεις υπάρχουν σχεδόν σε όλα τα καταστήματα.\nΦυσικά μακριά από κάποια χρωματιστά που τα κρεμάνε στο κλουβί.\nΕπίσης να τονίσω ότι άλλο η άμμος που βάζουμε στον πάτο του κλουβιού και άλλη η άμμος που παρέχουμε σαν συμπληρωματικό.\nΜιλάμε για εντελώς διαφορετικά συστατικά και περιεχόμενα.\nΗ άμμος που παρέχουμε ως συμπληρωματικό, είναι ένας συνδυασμός πετρωμάτων και συστατικών.\nΗ αμμος που ειναι για συμπληρωματικο πως λεγετε?Πως να την ζητησω? Πηγα σε pet shop και δεν την ηξεραν,πρωτη φορα μου ειπε το ακουω αυτο.\nΤην άμμο θα την ζητήσεις ως grid.\nΤην άμμο θα την ζητήσεις ως grid.Κάντε κλικ για να δείτε το υπόλοιπο...\nΝα ρωτήσω κι εγώ κάτι. Σε όσα πετ σοπ ζήτησα άμμο γκριντ με κοιτούσαν σαν να τους το έλεγα στα Κινέζικα. Υπάρχει κάποια συγκεκριμένη να μου πείτε? Σε ένα μαγαζί που ρώτησα μου έδωσαν της Vitakraft την Sandy και μου είπαν οτι είναι για τον πάτο του κλουβιού και ότι τσιμπάνε απο εκεί τα πουλιά. Εμένα δεν μπορούν να φτάσουν στον πάτο λόγο της σχάρας που έχει το κλουβί και δεν ξέρω κι αν κάνει να τους βάλω απο αυτή σε βιταμινοθήκη.\nεαν ειναι απο αυτη με τα οστρακα που τσιμπανε απο τον πατο τοτε ειναι το ιδιο εαν την βαλεις σε βιταμινοθηκη φιλε\nΥπάρχει κάποια συγκεκριμένη να μου πείτε?Κάντε κλικ για να δείτε το υπόλοιπο...\nΤο μπέρδεμα έγινε γιατί δεν ξεκαθαρίστηκε οτι άλλο η άμμος καθαριότητος, και άλλο το -γκριτ-.\nΥ.Γ Το grit το προσφέρεις στην αυγοθήκη\nΤο μπέρδεμα έγινε γιατί δεν ξεκαθαρίστηκε οτι άλλο η άμμος καθαριότητος, και άλλο το -γκριτ-.Κάντε κλικ για να δείτε το υπόλοιπο...\nΚι αν έγινε μπέρδεμα. Εγώ όπου ζήτησα γκριτ δεν ξέρανε την λέξη. Και όλοι μου έλεγαν ότι μια είναι η άμμος, την βάζουμε στον πάτο και απο εκέι τσιμπάνε τα πουλιά. Και δεν ρώτησα σε λίγα καταστήματα. Πάντως σας ευχαριστώ όλους!\nΠάντως εγώ βάζω στο πάτο του κλουβιού την άμμο με όστρακα της Vitakraft. Από τότε που τη βάζω ούτε το σουπιοκόκαλο πλησιάζει ούτε τη ταμπλέτα με τα παράγωγα\nΚι αν έγινε μπέρδεμα. Εγώ όπου ζήτησα γκριτ δεν ξέρανε την λέξη. Και όλοι μου έλεγαν ότι μια είναι η άμμος, την βάζουμε στον πάτο και απο εκέι τσιμπάνε τα πουλιά. Και δεν ρώτησα σε λίγα καταστήματα. Πάντως σας ευχαριστώ όλους!Κάντε κλικ για να δείτε το υπόλοιπο...\nΠάλι καλά που δεν σου δώσανε άμμο θαλάσσης!\nΕγώ πάντως στην αυγοθήκη την έβαζα την άμμο. Τώρα στον πάτο του κλουβιού αν βάλεις grit νομίζω ότι το πιο πολύ θα πάει χαμένο από τις κουτσουλιές. Επίσης με τη σχάρα στον πάτο τι γίνεται;


Επεισόδια στην Τουρκία - Slap.gr\nHome » Επεισόδια στην Τουρκία\nΟ πρωθυπουργός της Τουρκίας, Recep Tayyip Erdoğan, είχε υποσχεθεί την παραχώρηση περισσότερων δικαιωμάτων στους Κούρδος. Αυτό φυσικά είχε γίνει, προκειμένου να ενισχύσει την προσπάθεια που κάνει για την ένταξη της χώρας του στην ΕΕ. Όμως, από όσο φαίνεται, στην γειτονική χώρα θα πρέπει να γίνουν ακόμα πολλές αλλαγές.\nΤο Σάββατο η τουρκική αστυνομία προχώρησε στις συλλήψεις εξήντα ατόμων για τους οποίος υπήρχαν υποψίες ότι έχουν κάποια σχέση με το Εργατικό Κουρδικό Κόμμα (PPK). Δύο εκ των συλληφθέντων ήταν οι Nevin Erdemir και Alattin Bati, δημοσιογράφοι στην εφημερίδα Azadiya Welat. Αξίζει να αναφέρομε ότι η εν λόγω εφημερίδα δημοσιεύεται στην κουρδική γλώσσα. Οι συλλήψεις έγιναν μετά από τρεις ταυτόχρονες εφόδους των τουρκικών αστυνομικών αρχών. Στους συλληφθέντες απαγγέλθηκαν οι κατηγορίες και στην συνέχεια αφέθηκαν ελεύθεροι έως ότου γίνει η δίκη τους.\nΑυτή η κίνησε έρχεται σαν συνέχεια της απόφασης του περασμένου μήνα, σύμφωνα με την οποία κρίθηκε παράνομο το Κόμμα της Δημοκρατικής Κοινωνίας (DTP).\nΑκολούθησαν κάποια επεισόδια στις πόλεις Γιουκσέκοβα και Ντογκουμπεγιαζίτ. Τα επεισόδια αυτά έληξαν με συλλήψεις, ο αριθμός των οποίων δεν έχει γίνει γνωστός.\nPosted in Διεθνή and tagged διεθνή νέα, επεισόδια, κόσμος, συλλήψεις, τουρκία.\n← Ο Παναθηναϊκός ακόμα πιο ψηλά\nΚαταδίκη για την φωνακλού του… →


Ο Μπάιντεν πολιορκεί τα οχυρά Τραμπ – myGREEK.info\nΗ τελευταία φορά που ο Τζο Μπάιντεν βρέθηκε στην Αϊόβα ήταν στις αρχές Φεβρουαρίου, για τις προκριματικές εκλογές των Δημοκρατικών. Η ανάμνηση που του άφησε η μεσοδυτική πολιτεία δεν ήταν και τόσο ειδυλλιακή. Ο αντιπρόεδρος του Μπαράκ Ομπάμα έχασε, με μεγάλη διαφορά, όχι μόνο από τον εκπρόσωπο της αριστερής πτέρυγας, Μπέρνι Σάντερς, αλλά και από έναν κατά 40 χρόνια νεότερό του, πρώην δήμαρχο από την Ιντιάνα, τον Πιτ Μπούτιτζιτζ. Πολλοί βιάστηκαν τότε να προβλέψουν ότι η απόσυρσή του από τη διεκδίκηση του προεδρικού χρίσματος ήταν θέμα χρόνου.\nΕννέα μήνες αργότερα, ο Τζο Μπάιντεν επισκέφθηκε ξανά την Αϊόβα, αυτή τη φορά ως το φαβορί στη μονομαχία του με τον Ντόναλντ Τραμπ. Από μόνο του το γεγονός ότι ο Δημοκρατικός υποψήφιος βρέθηκε χθες σε μια πολιτεία όπου ο αντίπαλός του είχε κερδίσει το 2016, απέναντι στη Χίλαρι Κλίντον, με διαφορά εννέα μονάδων, αντανακλά την αυξανόμενη αυτοπεποίθηση των Δημοκρατικών ότι, στις εκλογές της επόμενης Τρίτης, μπορούν να κερδίσουν αρκετές μάχες «εκτός έδρας». Την ίδια ημέρα, ο Μπάιντεν επρόκειτο να μιλήσει στο Ουισκόνσιν, μια άλλη πολιτεία όπου είχε επικρατήσει (οριακά αυτή τη φορά) ο Τραμπ, ενώ η υποψήφια αντιπρόεδρος των Δημοκρατικών Κάμάλα Χάρις έκανε καμπάνια στο Τέξας, παραδοσιακό προπύργιο των Ρεπουμπλικανών, αλλά διεκδικήσιμο, σύμφωνα με τις δημοσκοπήσεις, στη φετινή αναμέτρηση.\nΑπό την πλευρά του, ο Ντόναλντ Τραμπ αναγκάστηκε να περιοριστεί, στην τελική ευθεία της αναμέτρησης, κατά κύριο λόγο σε αμυντικές μάχες, σε πολιτείες όπου στην αρχή της καμπάνιας εμφανίζονταν λίγο-πολύ σίγουρες για τους Ρεπουμπλικανούς. Χθες, ο Αμερικανός πρόεδρος επρόκειτο να μιλήσει στο Μίσιγκαν και στο Ουισκόνσιν, δύο βιομηχανικές πολιτείες που είχε καταφέρει να κερδίσει το 2016, αλλά φαίνεται να κλίνουν αυτή τη φορά υπέρ του Μπάιντεν. Στις τρεις ημέρες που απομένουν μέχρι να κλείσει η εκστρατεία των δύο υποψηφίων, ο Τραμπ έχει προγραμματίσει τρεις ομιλίες στην κρίσιμη πολιτεία της Πενσιλβάνια και άλλες 12 άλλες συγκεντρώσεις, πάντα σε πολιτείες που είχε κερδίσει απέναντι στην Κλίντον.\nΣύμφωνα με ανάλυση της Washington Post, ο Τραμπ θα διατηρήσει ελπίδες επικράτησης μόνο αν πλειοψηφήσει στη μεγαλύτερη από τις διαφιλονικούμενες πολιτείες, τη Φλόριντα, όπου οι δημοσκοπήσεις τον φέρνουν σε απόλυτη «ισοπαλία» με τον Μπάιντεν. Εκτός βέβαια κι αν οι δημοσκοπήσεις πέφτουν τελείως έξω, αδυνατώντας να ανιχνεύσουν ένα βουβό ρεύμα «ντροπαλών» ψηφοφόρων του Τραμπ, οι οποίοι αποφεύγουν να εκδηλώσουν τις προτιμήσεις τους.\nΤην Πέμπτη, οι δύο μονομάχοι όργωσαν ταυτόχρονα τη Φλόριντα, δίνοντας σκληρή μάχη και για την τελευταία ψήφο. Ο Τζο Μπάιντεν απευθύνθηκε στους πολίτες που έχουν καταγωγή από την Κούβα και άλλους ισπανόφωνους της πολιτείας, κατηγορώντας τον αντίπαλό του ότι «δεν προώθησε τη δημοκρατία και τα ανθρώπινα δικαιώματα για τους λαούς της Κούβας και της Βενεζουέλας». Από την πλευρά του, ο Τραμπ καυχήθηκε για τα τελευταία επίσημα οικονομικά στοιχεία, που έδειξαν αλματώδη αύξηση του αμερικανικού ΑΕΠ κατά 33,1% το προηγούμενο τρίμηνο – μια ανάκαμψη ισχυρή μεν, αλλά εύθραυστη λόγω του δεύτερου κύματος της πανδημίας.\nΑίσθηση προκάλεσε ρεπορτάζ των New York Times, σύμφωνα με το οποίο ο Τραμπ ακύρωσε το προγραμματισμένο πάρτι της εκλογικής νύχτας, το οποίο επρόκειτο να πραγματοποιηθεί στο ξενοδοχείο του ομίλου του που βρίσκεται σε μικρή απόσταση από τον Λευκό Οίκο. Δεν ήταν μέχρι χθες το βράδυ σαφές αν η αλλαγή των σχεδίων του Τραμπ οφειλόταν στους περιορισμούς που έχουν θέσει οι Αρχές της πρωτεύουσας λόγω κορωνοϊού ή σε άσχημα προαισθήματα για την εκλογική νύχτα ή και στα δύο.\nInΑμερικανικές εκλογές 2020, ΗΠΑ, Κόσμος, Ντόναλντ Τραμπ, Τζο Μπάιντεν\nPrevious post:Αρμενία: Υποστηρίζει ότι έχει αποδείξεις για τη στρατολόγηση Σύρων μισθοφόρων στο Αζερμπαϊτζάν – Κόσμος\nNext post:Φιλιππίνες: Τουλάχιστον 4 νεκροί από τον τυφώνα Γκόνι


Αυτός ο σκύλος δεν έτρωγε καθόλου - Τι απίστευτο έκανε το αφεντικό του - Ειδήσεις\nNewsit / Παράξενες Ειδήσεις / Αυτός ο σκύλος δεν έτρωγε καθόλου – Τι απίστευτο έκανε το αφεντικό του\nΑυτός ο σκύλος δεν έτρωγε καθόλου – Τι απίστευτο έκανε το αφεντικό του\nΔημοσιεύθηκε: 25.08.2017 | 23:44\nΟ σκύλος του παρακάτω βίντεο τις τελευταίες μέρες δεν έτρωγε καθόλου το φαγητό του. Έτσι, ο ιδιοκτήτης του έκανε κάτι απίστευτο για να τον πείσει να φάει.\nΚανονικά, τα σκυλιά τρώνε από 2 έως 3 φορές την ημέρα, ενώ κατά τη διάρκεια αυτής, μπορεί να ζητούν λιχουδιές, αφού σπάνια νιώθουν πλήρεις και χορτασμένοι! Υπάρχουν όμως και σκυλιά που είτε λόγω της ηλικίας τους είτε άλλων παραγόντων, σταματούν για κάποιο διάστημα να έχουν όρεξη για φαγητό.\nΌταν αυτός ο σκύλος δεν έτρωγε τις τελευταίες μέρες καθόλου φαγητό, το αφεντικό του σκαρφίστηκε ένα τέλειο σχέδιο για του εξάψει το ενδιαφέρον και να φάει. Πώς το έκανε αυτό; «Πεινάς; Πάμε Λούνα, ας ετοιμάσουμε φαγητό!». Κάπως έτσι ο ιδιοκτήτης του χαριτωμένου σκύλου ξεκινά να ετοιμάζει το φαγητό του…\nΤο έξυπνο αφεντικό βάζει το μπολ με την σκυλοτροφή στο φούρνο, ανάβει το φως – και όχι την θερμοκρασία – και απλά βάζει χρονόμετρο για ένα λεπτό. «Εντάξει Λούνα έχουμε ακόμα 10 δευτερόλεπτα! 3… 2… 1… έτοιμο!», λέει όλο ενθουσιασμό ο ιδιοκτήτης και ο σκύλος μόλις βγει το μπολ από τον φούρνο, είναι έτοιμος να το καταβροχθίσει!\nΓια τα πάντα λοιπόν υπάρχουν λύσεις, αρκεί να υπάρχει αγάπη και θέληση! Δείτε το βίντεο:


Τα νούφαρα στη Ζήρο και το Μέσα Απίδι Σητείας-Μικροί παράδεισοι χάρμα οφθαλμών - Ιστορίες, Ρεπορτάζ, Σχολιασμός Κρήτης Blog | e-storieskritis.gr\nHome ΑΞΙΟΠΕΡΙΕΡΓΑ ΚΡΗΤΙΚΗ ΓΗ Τα νούφαρα στη Ζήρο και το Μέσα Απίδι Σητείας-Μικροί παράδεισοι χάρμα οφθαλμών\nΑυγούστου 26, 2020 ΑΞΙΟΠΕΡΙΕΡΓΑ, ΚΡΗΤΙΚΗ ΓΗ,\nΠοιος θα περίμενε να βρει λίμνες αλλά και στέρνες γεμάτες νούφαρα στη Ζήρο, στο Μέσα Απίδι καθώς και σε άλλα σημεία της ευρύτερης περιοχής αυτής στη Σητεία;\nΚι όμως υπάρχουν κι είναι ,απλά, πανέμορφα. Είναι το τελευταίο πράγμα που περιμένεις ότι θα δεις σε αυτή τη μακρινή γωνιά της Κρήτης κι ίσως γι αυτό η εικόνα τους να γίνεται ακόμα πιο μαγική και εντυπωσιακή.\nΠίσω από την ιδέα της φύτευσης των δημοφιλέστερων υδρόβιων φυτών, των νούφαρων, στα μέρη αυτά της Σητείας βρίσκεται ο Μανόλης Συμιακάκης. Μια φίλη του αεροσυνοδός, όπως πληροφορηθήκαμε του έφερε το σπόρο κι εκείνος τον φύτεψε σε μια λιμνούλα σε ορεινή περιοχή του οικισμού του Μέσα Απιδίου, στη λιμνούλα που υπάρχει στη Ζήρο αλλά και σε άλλα σημεία με αρκετό νερό γύρω από την περιοχή του Χαμαίτουλου. Φύτεψε ακόμα και στον ερειπωμένο οικισμό της Βόιλας, όπου όμως, δυστυχώς, δεν ευδοκίμησαν.\nΈτσι γέμισε ο τόπος νούφαρα και τώρα τα βλέπουμε ακόμα και σε στέρνες, όπως αυτή που εντόπισε το e-storieskritis ανάμεσα στα παλιά σπίτια στον οικισμό του Μέσα Απιδίου. Ανάμεσα στα νούφαρα χοροπηδούσαν μικρά βατραχάκια κάνοντας μας να μην πιστεύουμε σε όλο αυτό το εκπληκτικό που αντικρίζαμε.\nΣτη λιμνούλα της Ζήρου ο χώρος έχει περιφραχτεί κι έτσι η ωραία εικόνα συμπληρώνεται από πάπιες που βολτάρουν αμέριμνες ανάμεσα στα νούφαρα τα οποία, τουλάχιστον όταν βρεθήκαμε εμείς εκεί, είχαν δώσει άνθη κίτρινου και λευκού χρώματος. Στο Μέσα Απίδι έχουν φυτευτεί και ροζ.\nΓια την ιστορία να πούμε πως τα νούφαρα θεωρούνται από τα πιο όμορφα υδρόβια φυτά μαγεύοντας τους ανθρώπους εδώ και χιλιάδες χρόνια και οδηγώντας τα από κήπους ανακτόρων και μεγάλων πάρκων σε ιδιωτικές λίμνες σε κήπους και στέρνες.\nΣτην οικογένεια τους (Nymphaeaceae) ταξινομούνται περίπου 5 γένη και περισσότερα από 100 είδη. Στην Ελλάδα υπάρχουν φυτά των γενών Nuphar και Nymphaea. Πολλά είδη κατάγονται από περιοχές της Κεντρικής και Νότιας Αμερικής ενώ άλλα από περιοχές της Αφρικής.\nΤο ριζικό σύστημα των νούφαρων είναι βυθισμένο στη λάσπη αβαθών νερών. Μοιάζουν να επιπλέουν μόνα τους όμως έχουν ρίζες που τα συγκρατούν και τους δίνουν τροφή. Αν και φαίνονται πολύ ευαίσθητα και ντελικάτα είναι πολύ ανθεκτικά όσο και όμορφα. Αντέχουν σχεδόν σε οποιοδήποτε περιβάλλον, αρκεί να έχουν νερό.\nΈχουν μεγάλα κυκλικά φύλλα και υπέροχα λουλούδια σε χρώμα λευκό, κίτρινο, ροζ, κόκκινο και λιλά. Τα λουλούδια τους εμφανίζονται από την άνοιξη μέχρι το φθινόπωρο.\n( Ευχαριστίες στην οικογένεια Μανόλη Χρυσουλάκη από το Χανδρά για τον εντοπισμό τους)\nΣε στέρνα στο Μέσα Απίδι παρέα με αποικία μικρών βατράχων\nΣτη Ζήρο δημιουρογύν ένα μικρό παράδεισο\nΣτη λιμνούλα στο μέσα Απίδι\nTags # ΑΞΙΟΠΕΡΙΕΡΓΑ # ΚΡΗΤΙΚΗ ΓΗ


ΜΑΛΑΟΥΙ - ΜΟΖΑΜΒΙΚΗ (07/09/21) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΗ\nΜΑΛΑΟΥΙ - ΜΟΖΑΜΒΙΚΗ\nΠροκριματικά Μουντιάλ Αφρικής 2022 07/09/2021(16:00)Κωδ. ΟΠΑΠ: 604\nΟυδέτερο (2.761 χλμ./1.832 χλμ.)\nΣχόλια: 4ος όμιλος, ο αγώνας θα διεξαχθεί στην ουδέτερη Νότιο Αφρική.\nΜαλάουι - Μοζαμβίκη\nΑνάλυση: Ήταν δύο ταχύτητες πιο κάτω το Μαλάουι από το Καμερούν και δεν μπόρεσε να προβάλει καμία αντίσταση χάνοντας πανεύκολα 2-0. Από το ξεκίνημα εμφάνισε χτυπητές αδυναμίες και βρέθηκε να κυνηγάει από νωρίς σκορ. Δεν ήταν αρκετό για να αλλάξει κάτι στην εικόνα του και στο 22’ είδε την εστία του να παραβιάζεται για δεύτερη φορά. Από καθαρή τύχη δεν ξέφυγαν περισσότερο τα πράγματα με τους γηπεδούχους να κάνουν ότι θέλουν μέσα στον αγωνιστικό χώρο. Μόνο μετά το 75’ όταν αναγκάστηκε να βγει μαζικά μπροστά είχε 2-3 καλές στιγμές με κάποια χλιαρά σουτ. Σε έναν όμιλο που παράλληλα είναι η Ακτή Ελεφαντοστού δεν θα μπορούσε να περιμένει κάτι καλύτερο. Παράλληλα έχασε τον παράγοντα έδρα λόγω των συνθηκών που επικρατούν από την πανδημία και θα αναγκαστεί να παίξει στην ουδέτερη Νότια Αφρική. Θα λείψει ο κεντρικός αμυντικός Νίκσον Νγιασούλου, που είναι θετικός στον ιό.\nΈχει σκοράρει στα 5 από τα 7 πιο πρόσφατα\nΑνάλυση: Δεν έκανε σχεδόν τίποτα η Μοζαμβίκη κόντρα στην Ακτή Ελεφαντοστού, αλλά κατάφερε να κρατήσει αλώβητη την εστία της και να παραχωρήσει ισοπαλία 0-0. Περιορίστηκε σε παθητικό ρόλο σχεδόν σε όλη τη διάρκεια του αγώνα με τις φορές που πάτησε στην περιοχή των «ελεφάντων» να είναι ελάχιστες. Ευτύχησε να έχει σε μεγάλη μέρα τον τερματοφύλακα Σιλουάνε που ήταν ανίκητος. Είναι μία ισοπαλία που δίνει την απαιτούμενη ψυχολογική ώθηση ενόψει της συνέχειας, καθώς όλους τους προηγούμενους μήνες είχε κακή εικόνα τερματίζοντας στην τελευταία θέση του ομίλου της για να προκριματικά του Κόπα Άφρικα. «Ήμασταν νευρικοί στο μεγαλύτερο διάστημα του αγώνα. Χάσαμε εύκολες πάσες και δώσαμε πολλούς χώρους. Δεν μπορούμε να έχουμε αυτή τη νοοτροπία» τόνισε ο προπονητής Γκονσάλβες. Θα λείψει ο κεντρικός αμυντικός της Μπορντό Μεξέρ.\nΜετράει 9 Under 2,5 στα 10 τελευταία\nΑήττητη για 4 σερί VS Μαλάουι (2-2-0)\nΜαλάουι - Μοζαμβίκη Προγνωστικά\nΠολύ δύσκολο παιχνίδι για προβλέψεις. Δεν υπάρχει ο παράγοντας έδρα για το Μαλάουι και αμφότερες είχαν πολύ κακή εικόνα την πρώτη αγωνιστική. Παράλληλα εμφάνισαν αρκετές αδυναμίες στο δημιουργικό κομμάτι και δεν περιμένουμε να ξεφύγει το σκορ από το Under 2,5.\nΜαλάουι - Μοζαμβίκη Αποδόσεις\n3.25 2.58 2.82 4.75% 1.26 3.90 4.77% 2.78 1.45 4.70%\n3.30 2.55 2.65 6.76% 1.28 3.40 7.01% 2.60 1.44 7.33%\n3.10 2.55 2.75 7.27% 1.27 3.50 6.81% 2.60 1.46 6.50%\n3.25 2.45 2.72 7.71% 1.25 3.60 7.22% 2.65 1.42 7.54%\n3.00 2.75 2.50 8.84% 1.28 3.60 5.57% 3.00 1.36 6.42%\nΗ ομάδα Μοζαμβίκη έχασε 5 φορές στους τελευταίους 10 αγώνες σε όλες τις διοργανώσεις.\nΣτους τελευταίους 10 αγώνες της ομάδας Μοζαμβίκη, έχει επαληθευτεί 9 φορές το σημείο No Goal (σε όλες τις διοργανώσεις).